2019 йилда G-20 саммити Осакада бўлиб ўтади\n2019 йилда G-20 саммити Осакада бўлиб...\n22.02.2018 02:49 0 77\n2019 йилги G-20 давлатлари саммити Япониянинг Осака шаҳрида бўлиб ўтиши белгиланди. Бу ҳақида Япония ҳукумати қарор қабул қилган.\nДастлаб ҳукумат бу нуфузли тадбирга мезбонлик қилиш учун икки шаҳар — Осака ёки Айти префектурасидаги Фукуока шаҳри вариантини кўриб чиққан эди. Якунда Осака варианти танланди. Чунки Осака ривожланган инфраструктурага эга, меҳмонларни юқори даражада кутиб олиш имконияти бор. Шунингдек, йигирматалик давлатларининг молия вазирлари ва банкирлари учрашувини Фукуокада ташкил этиш ҳам кўриб чиқилмоқда.\nСаммит келаси йил июнь ойининг охирларидан июль ойининг бошигача бўлиб ўтиши режалаштирилмоқда. Япония шу вақтга қадар G-20 давлатлари саммитига бирор марта ҳам мезбонлик қилмаган.


Яшнобод ва Юнусобод туманларида яшовчи эҳтиёжманд оилаларга маиший техникалар берилди\nЎзбекистон Республикаси Касаба уюшмалари федерацияси томонидан қатор ташкилотлар ҳамкорлигида пойтахтимизнинг Яшнобод ва Юнусобод туманларида яшовчи эҳтиёжманд оилаларга маиший техникалар берилди.\nМамлакатимизда аҳолининг ижтимоий ҳимояга муҳтож қатламларини моддий ва маънавий қўллаб-қувватлашга алоҳида эътибор қаратилмоқда. Давлатимиз раҳбарининг жорий йил 12 сентябрдаги “Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида”ги қарори бу борадаги ишлар кўлами кенгайишида муҳим омил бўлаётир.\nЯшнобод тумани Ширинобод маҳалласида яшовчи Раъно Ҳошимова тикувчилик қилиб оила тебратади. Турмуш ўртоғи биринчи гуруҳ ногирони. Манфаатлари ҳамиша қонуний ҳимоя этиб келинаётганидан жуда мамнун. Бу оила учун жорий йил янада қувончли воқеаларга бой бўлди – Сергели туманида қурилган янги уйлардан хонадон ажратилди.\n– Кеча ўз уйимизга кўчиб ўтгандик, бугун эса янги, замонавий тикув машинаси беришди, – дейди Р.Ҳошимова. – Бу йил Янги йилни ўз хонадонимизда янги орзулар, режалар билан кутиб оламиз. Шу юртда туғилганимиз, яшаётганимиз, халқимиз, давлатимиз эътибор ва эъзозида эканимиздан яратганга минг бор шукроналар айтамиз.\nФедерация томонидан пойтахтимиздаги 110 нафар имконияти чекланган фуқаронинг уй-жойлари таъмирланиб, 1 минг 221 нафар эҳтиёжманд оилалар вакилларига маиший техникалар берилди. Шунингдек, етмишга яқин юртдошларимиз ўз соғлиғини тиклаши учун шарт-шароитлар яратилиб, тиббий амалиёт учун маблағлар ажратилди. Улар учун Янги йил байрами совғалари ташкил этилаётир.\nБу каби эзгу амаллар келгуси йилда ҳам давом этиши режалаштирилмоқда. 2018 йил уй-жойда муаммоси бўлган 400 оилани манзилли қўллаб-қувватлаш юзасидан амалий чора-тадбирлар кўрилаётир.\nБарно Мелиқулова, Оқил Ғуломов.


Гвардиола: «Моуриньо ҳам ғалаба қозонишни хоҳлайди, мен ҳам. Бу кураш мени янги даражага олиб чиқади»\n21:12 / 08.07.2016\n«Манчестер Сити» бош мураббийи Хосеп Гвардиола Англия чемпионатида жуда кучли мураббийлар йиғилганини таъкидлади.\n«Моуриньо ғалаба қозонишни хоҳлайди, мен ҳам. Бу кураш мени янги даражага олиб чиқади. Қаранг, АПЛда қандай ажойиб мураббийлар йиғилган. Конте - тактика устаси. Бундан ташқари Клаудио Раньери ва «Эвертон»да иш бошлаган Роналд Куман билан баҳслашиш ажойиб бўлади. Бунақа рақобат сени чемпионлар лигаси каби йирик мусобақаларда ғалаба қозонишга ундайди»,- дейди Гвардиола.\nУлар мени масалан шу жамоа билан Европа чемпионлар лигасида ғолиб бўлишга ундай олади. Мураббий учун «Барселона», «Реал», «Бавария» ёки «Манчестер Сити»да ишлашнинг ўзи ҳам катта чўққи. Лекин мен Англияда энди иш бошлаяпман ва ҳали совринларга чанқоқман.\nҚизиқ бўлади. Конте – тактикалар бўйича мастер. Ўйлайманки, бу «Челси» учун айни муддао. У билан рақобатлашиш ҳам қизиқ бўлади. Клаудио Раньери ва Роналд Куман ҳам бор. Ҳозир олдинда нималар кутаётганини айтиб бўлмайди», – деган мураббий.


Никола Милинкович: "Фаолиятимни “Суғдиёна”да якунламоқчиман" / CHAMPIONAT.asia\nНикола Милинкович: "Фаолиятимни “Суғдиёна”да якунламоқчиман"\nТеглар : СўғдиёнаНикола Милинкович\nКуни кеча ижтимоий тармоқларда, Жиззахнинг “Сўғдиёна” жамоаси аъзоси Никола Милинковични клубдан кетганлиги ҳақида хабарлар тарқалди.\nБиз эса вазиятга ойдинлик киритиш мақсадида футболчи билан боғландик.\n- Никола, “Сўғдиёна”дан кетганингиз ростми? Ижтимоий тармоқлардаги хабарларга изоҳ берсангиз...\n- Менинг клуб билан шартномам 30 ноябрда тугади. Жамоада қолиб кейинги йил совринлар учун курашишни истайман. Менга бу ерда барча нарса мақул. Яна беш, олти йил “Сўғдиёна”да қолиб, сўнг фаолиятимни якунламоқчиман. Ҳозирда Сербияга ватанимга қайтдим, таътилни ўз юртимда, оилам даврасида ўтказмоқчиман. Ўзбекистонда қолиш ёки қолмаслигим борасида аниқ гап айта олмайман. Шуниси аниқки, мен жон деб бу ерда қолишни хоҳлайман.\n- Бу йил жамоа мавсумни тўртинчи поғонада тугатди. Осиё Чемпионлар лигасига чиқишига бир қадам қолганди. Умуман якунланган мавсумни қандай баҳолайсиз?\n- Тўртинчи ўрин биз учун яқин йиллардаги тарихий натижа ҳисобланади. Сўнгги тургача совринли ўринлар учун курашдик. Ўйлайманки, қайд этилган натижалар, жамоа намойиш этган ўйин мухлислар эътирофини қозона олди. Фикримча, биз ОЧЛга муносиб эдик. Ҳамма юқори савияда ишлади. Мухлислар, клуб призденти, мураббийлар, футболчилар ва қолган ходимлар бирлаша олди. Гарчи сўнгги ўйинда мағлуб бўлиб, имкониятни бой берган бўлсакда натижадан мамнунман.\n- Сизни клубга Сергей Лушан таклиф қилганди. Орада катта ўзгаришлар юз берди. Мураббий алмашди. Улуғбек Бақоев билан Сергей Лушчан ўртасидаги тафовутни айтиб бера оласизми? Боиси сиз икки мураббий қўл остида турлича ўйин намойиш этдингиз...\n- Буни қарангки, менга икки ажойиб мураббий билан бирга ишлаш насиб қилди. Улар турлича услубга эга. Мен иккаласи учун ҳам бир жамоанинг ўйинчиси эдим. Вазифаларим ўзгаргани йўқ. Бақоев ва Лушчан фаолиятимдаги энг яхши мураббийлар ҳисобланади\n"Челси"га Аргентина терма жамоаси футболчиси билан шартнома имзолаш таклиф этилди 3


2025 йилдан Қозоғистон ЕОИИ мамлакатларида адолатли роуминг тарифларига ўтиши мумкин\n29 Октябрь 2021 19:30\nNUR-SULTAN. Kazinform - Қозоғистон 2025 йилдан бошлаб Евроосиё иқтисодий иттифоқи мамлакатларида адолатли роуминг тарифларига ўтиши мумкин. Бу ҳақда Евроосиё иқтисодий комиссиясининг рақобат ва монополияга қарши тартибга солиш вазири Aрман Шаққалиев маълум қилди, дея хабар беради Kazinform.\nAрман Шаққалиев Евроосиё иқтисодий комиссияси Кенгаши буйруғи билан Евроосиё иқтисодий иттифоқи (иттифоқ) ҳудудларида халқаро роумингда мобил алоқа хизматлари учун адолатли тарифларни белгилаш учун зарур шарт-шароитларни яратиш бўйича чора-тадбирлар режасини қабул қилиш масаласига ойдинлик киритди ( Комиссия кенгаши).\n«Бугун Комиссия томонидан қабул қилинган адолатли роуминг тарифларини ўрнатиш бўйича чора-тадбирлар режаси аъзо давлатлар фуқаролари ва халқаро ҳамжамиятнинг «интеграцияси» ҳаракатини акс эттиради.\nРежани ишлаб чиқиш ташаббуси билан Қозоғистон Бош вазири Aсқар Узақпайули Мамин чиқди. Бу ташаббус 2019 йил октябр ойида Ереванда бўлиб ўтган ҳукуматлараро йиғилишда эълон қилинган эди.\nШуни таъкидлашни истардимки, шунга ўхшаш қарорлар кўплаб интеграцион бирлашмалар, жумладан Ғарбий Aфрика Иттифоқи ва Aнд ҳамжамияти томонидан ҳам қабул қилинган. Масалан, Европа Иттифоқи роумингда «уй» тарифларининг жорий этилишини 20 та энг яхши ютуқлардан бири сифатида тан олди.\nРежада Иттифоққа аъзо давлатларнинг давлат органлари, шунингдек, уяли алоқа операторлари билан бир қатор технологик ва ташкилий масалаларни ўрганиш кўзда тутилган.\nБундан ташқари, Режа адолатли тарифлардан адолатли фойдаланиш қоидаларини ишлаб чиқишни ўз ичига олади. Яъни, у роумингда «уй» тарифларини қўллашнинг максимал муддатини белгилайди.\nЎз навбатида, биз Режанинг бажарилишини назорат қиламиз. «Тўлиқ жорий этилгандан сўнг, 2025 йилдан бошлаб биз Евроосиё иқтисодий иттифоқи мамлакатларида адолатли роуминг тарифларига ўтишимиз мумкин», — дейилади хабарда.\nКалит сўзлар: Ахборот технологиялари,


Тирноқларингиз характерингиз ҳақида сўзлай олади » Ўзбекистон янгиликлари – Zamin.uz\n19-07-2016 | 22:38\nZAMIN.UZ / LIFE STYLE / 19 Июл 2016 года865\nТирноқларингиз ҳам характерингиз ҳақида сўзлай олади. Расмларга қараб, улар шаклига яқинини танланг ва характерингиз билан солиштириб кўринг.1. Тўғри тўртбурчакТирноқларингизга назар солинг, улар узунчоқ ва тўғри тўртбурчак шаклида бўлса, демак, сиз очиқкўнгил ва ақлли инсонсиз. Сиз доим дунёқарашингизни кенгайтириб боришни истайсиз. Янги тажрибалар, янги танишувлар ва саргузаштлар сиз учундир. Етти ўлчаб, бир кесадиган мулоҳазакор шахссиз. Сиз масалани ҳар томонлама ўрганиб чиқиб, энг мақбул йўлни танлай оласиз.2. Япалоқ ва яссиСиз ҳамма нарсани ва ҳар кимни таҳлил қилувчи шахссиз. Ўйламай гапириш сизга хос эмас. Кўпинча сиздан маслаҳат сўраб, мурожаат этишади ва маслаҳатингизга қулоқ тутишади. Одамларни яхши биласиз ва сизнинг сезгиларингизга бемалол ишонса бўлади. Доим янгиликка интилиб яшайсиз ва оғир машаққатли меҳнатларингиз бир куни самара беришига ишонасиз. Сизга кўпинча қийин масалаларга ақлли жавоблар топиш ёқади.3. Калта думалоқСиз серғайрат ва ижодкор инсонсиз, сизда яширин иқтидорлар топилади. Ён-атрофдагиларга хурсандчилик, ижобий кайфият улашасиз. Шунинг учун дўстларингиз сиз билан муносабатга киришишга ошиқадилар. Сиз юрган йўлингизда дўст ва ҳамроҳлар орттириб бораверасиз ва уларга содиқ қоласиз. Лекин бироз тажангроқсиз, шунинг учун ҳам, қўйилган мақсадга эришмасдан қўймайсиз.4. Калта ва қийшиқТирноқларингизнинг қийшиқ бўлиши — уларни тишлашингиздан. Тирноқ тишлашга мойил одамлар ўта зийрак бўладилар. Сиз янги дўстлардан кўра, эски ва содиқларини афзал биласиз. Янги таниш орттиришда эҳтиёткорсиз. Сиз ташқаридан оғир-босиқ кўринсангиз-да, ичингизда эҳтирослар, ҳиссиётлар қайнаб туради. Дўстларингиз ҳар доим сиздан аччиқ бўлса-да, рост ва ҳақиқатни эшитишларини биладилар.5. Кенг тўртбурчакСиз меҳнатсевар бўлибгина қолмай, туғма сардорлик қобилиятига ҳам эгасиз ва ҳар қандай ишга масъулият билан ёндошасиз. Сизга ўта муҳим учрашувларни бемалол ишониб топшириш мумкин. Сиз уларни албатта, ижобий ҳал қиласиз. Шу билан бирга, сизда жамоани яхши ва дўстона руҳда ушлаб туриш қобилияти ҳам бор. Умуман олганда, суҳбатдошларингизни ҳам зериктирмайсиз.6. УчбурчакСиз қатъиятли ва тез қарор қабул қиладиган шахссиз, чунки ўзингизга нима кераклиги ва нима истаётганингизни яхши биласиз. Сиз ҳар қандай ишга ғайрат билан ёндашасиз. Шиорингизга кўра, ҳар қандай қийин ишни ҳам осон ҳал этиш мумкин. Сизнинг меҳнатларингиз доим олқишланиб келинади.7. Овал ва узунОвал кўринишидаги тирноқларга эга кишилар ижодкор шахслардир. Улар гўзалликни ахтариб юрадилар ва табиат қўйнида ўзларини жуда яхши ҳис қиладилар. Уларнинг фантазиялари чегара билмайди. Уларнинг доим ишлари бошларидан ошиб-тошиб ётади. Лекин раҳмингиз келмасин, шу ҳолда улар ўзларини бахтиёр ҳис қилишади.8. Қинғир-қийшиқ ва узунТирноқларим ноодатий, деб хафа бўлманг. Уларга ҳамоҳанг равишда сизнинг характерингиз ҳам ўзгачадир. Сиздан доим янгилик кутиб яшашади. Сиз сир-синоатларга тўла сандиқсиз. Масалаларга ноодатий ечимлар топиб, бундан ўзингиз ҳам завқ оласиз. Шиорингиз: “Ишлашни билган одам яхшилаб дам олишни ҳам билиши керак”. Сиз қўл урган иш ҳеч қачон зерикарли бўлмайди.ЭСЛАТМАЁдда тутинг, ҳар бир инсон ўзига хос ва такрорланмасдир. Юқоридаги таърифлар мутахассисларнинг инсоннинг ташқи белгиси ва характерининг ўзаро боғлиқлигини ўрганишдаги уринишлари, холос.\nЎқишни тавсия қиламиз Мунажжим: Муҳаббат бобида ким мажнун-у, ким фарҳод?\n16:56 / 17-07-2016\nТест: "Сизда бой бўлиш учун имконият борми?"\n19:34 / 05-06-2016\nТест: "Сизнинг шахсий самарадорлигингизни баҳолаш"\n12:06 / 05-06-2016\n12:12 / 31-05-2016\n«Сиз қандай куласиз?” Психoлогик тест\n16:52 / 20-04-2016


Гиёхвандлик - аср вабоси, ундан ...\nГиёхвандлик - аср вабоси, ундан ёшларимизни асрайлик мавзуида тадбир бўлиб ўтди\nТадбирда бошқарманинг Контрабандага қарши курашиш ва божхона аудити бўлими ходимлари А.Олимов, М.Джураев ҳамда пост бошлиғи Ж.Саидовлар иштирок этишди.\nТадбирда А.Олимов Наркотик моддалар устидан назорат қилиш бўйича Ўзбекистон Республикаси Давлат комиссиясининг “Наркотик моддаларнинг суиистеъмоли ва ноқонуний айланишига қарши кураш бўйича 2016-2020 йилларга мўлжалланган дастури” хақида тушунтиришлар бериб ўтди.\nА.Олимов сўзида давом этар экан, бугунги кунда эришилган ютуқларга қарамасдан, ташқи наркоэкспансия, ёшларни наркотик моддаларни истеъмолига жалб қилиш каби замонавий геосиёсий вазиятнинг таҳдидлари долзарблигича қолаётганлигини таъкидлади.\nМаърузада Ўзбекистонни янги транспорт коридорларини яратиш бўйича бир қатор кенг қамровли лойиҳаларда иштирок этиши халқаро савдони ривожланишига, транзит юк оқимларини кўпайишига, савдо-иқтисодий ҳамкорликнинг кенгайишига асос бўлаётганлиги айтиб ўтилди. Ўзаро манфаатли савдо-иқтисодий ҳамкорликни мустаҳкамлаш учун шароитларни яратилиши билан бир вақтда истеъмол товарлари ва маиший техника кўриниши остида қалбаки товар-кузатув ҳужжатларни, шунингдек, яширишнинг мукаммал услубларини қўллаш орқали гиёҳванд моддаларни янги маршрутлардан транзит олиб ўтиш хавфи ҳам ортаётганлиги таъкидланди.\nТадбир якунида ходимлардан чегара постида хизмат вақтида ҳушёр бўлиш, қонунбузилиш ҳолати аниқланганида қай тартибда иш олиб бориш ҳақида тушунтиришлар бериб ўтилди.\nШунингдек йиғилиш иштирокчиларига ўқув қўлланмалар тарқатилиб, уларни қизиқтирган саволларга батафсил жавоблар берилди.


ЎзА - Замонавий иншоотлар – ёш авлод хизматида\nЗамонавий иншоотлар – ёш авлод хизматида\n08.07.2015 17:43 Болалар спорти\nСурхондарё вилоятида жорий йилда 36 янги болалар спорти иншооти барпо этиш, учтасида реконструкция ишлари амалга оширилмоқда.\nМаълумотларга кўра, 2003-2014 йилларда Ўзбекистон Болалар спортини ривожлантириш жамғармаси маблағлари ҳисобидан вилоятда 83 мактаб спорт зали, бешта сузиш ҳавзаси, ўттиз олти намунавий спорт иншооти, ўн еттита болалар мусиқа ва санъат мактаби янгидан барпо этилди, тубдан реконструкция қилинди. Ҳеч кимдан кам бўлмаган ёш авлодни вояга етказишдек олижаноб мақсадларга хизмат қилаётган ушбу иншоотлар қурилиши учун 65 миллиард сўмга яқин маблағ сафрланди.\n– Болалар спортини ривожлантириш юзасидан кўрсатилаётган бундай ғамхўрлик барча шароитларга эга замонавий иншоотларда спорт секциялари сонини кўпайтириш, ёшлар ўртасида спортнинг оммавийлигини таъминлашда муҳим аҳамият касб этмоқда, – дейди Ўзбекистон Болалар спортини ривожлантириш жамғармаси вилоят филиали директори Фахриддин Абдурасулов. – Масалан, 2013 йили вилоятдаги болалар спорти иншоотларида 612 спорт секцияси фаолият юритган бўлса, жорий йилда уларнинг сони 655 тадан ошди. Спорт объектларининг кунлик ўртача бандлигини 2013 йил билан таққослаганда 9,2 соатдан 9,8 соатга етди.\nБундай замонавий шароитларда жисмонан тобланиб, маънан юксалаётган ўғил-қизлар нуфузли халқаро мусобақаларда мамлакатимиз ёшлари ҳеч кимдан кам эмаслигини намоён этмоқда. Ўзбекистон Болалар спортини ривожлантириш жамғармаси эндиликда нафақат замонавий иншоотлар қурилиши, балки сайёрамизнинг турли давлатларида бўлиб ўтаётган мусобақаларда иштирок этиш истагини билдираётган ёш спортчиларни молиявий қўллаб-қувватламоқда. Хусусан, 2014 йил мазкур жамғарма маблағлари ҳисобидан сурхондарёлик 34 ёш спортчи дунёнинг турли давлатларида ўтказилган ўнга яқин халқаро беллашувларда 5 олтин, 5 кумуш ва 11 бронза медалини қўлга киритди. Уларнинг 9 нафари қизлар экани янада қувонарлидир. Жорий йилнинг ўтган даврида вилоятнинг ўнга яқин ёшлари дунёнинг турли давлатларидан олтин, кумуш ва бронза медаллар билан қайтди.\nЎзбекистон Болалар спортини ривожлантириш жамғармасининг 2015 йилга мўлжалланган дастури доирасида бу йил ҳам воҳада бир неча замонавий спорт иншоотлари бунёд этилмоқда. Шўрчи тумани болалар ва ўсмирлар спорт мактаби қошида барпо этилаётган ёпиқ сузиш ҳавзаси, Жарқўрғон туманидаги 46-умумтаълим мактабида бешинчи тип болалар спорт мажмуасида ёш авлод учун барча қулайлик яратилади. Ангор, Олтинсой, Бойсун, Денов, Жарқўрғон, Қумқўрғон, Сариосиё туманларидаги ўттиз тўртта умумтаълим мактаби қошида бунёд этилаётган замонавий спорт заллари ўқувчи-ёшларни спортга янада кенг жалб этишга хизмат қилади. Қизириқ, Узун, Музработ туманларидаги болалар ва ўсмирлар спорт мактаблари иншоотлари тубдан реконструкция қилинаётир.\n– Барпо этилаётган ёпиқ спорт зали ва қўшимча хоналарда ёшлар спортнинг ўзлари қизиққан тури билан мунтазам шуғулланиши учун барча шароит яратилмоқда, – дейди “Кафолат – Термиз” масъулияти чекланган жамияти раҳбари Шойим Эломонов. – Бу спорт иншооти ёшларимизнинг халқаро миқёсда Ватанимиз шарафини улуғлашига хизмат қилишини ўйласам, касбимдан, қилаётган ишимдан ғурурланиб кетаман.\nВилоятда мактаб, академик лицей ва касб-ҳунар коллежлари ўқувчиларининг ривожланишида спортнинг оммавийлигини таъминлаш юзасидан амалга оширилаётган ишлар таҳлили йўлга қўйилган. Мониторинг натижаларига кўра, спорт билан мунтазам шуғулланиш болаларнинг антропометрик кўрсаткичлари динамикаси ўзгаришида, касалланиш даражасининг пасайишида ҳам ўз ифодасини топмоқда.\nМутахассисларнинг фикрича, болаларнинг жисмоний тарбия билан мунтазам шуғулланиши уларнинг вазн ва бўй ўсишидаги ўзгаришларда яққол кўзга ташланаётир. 2004 йил етти ёшдаги ўғил болалар вазни 20,2 килограммни ташкил этган бўлса, ўтган йили 25,5 килограммга етди. Шу даврда ўн тўрт ёшдаги ўғил болалар вазни 42,2 килограммдан 47 килограммгача ошди. Худди шундай етти, ўн ва ўн тўрт ёшдаги қизлар вазнида 3,2, 6,9, 6,4 килограмм ўсиш бўлгани кузатилди. Сўнгги ўн йилда уларнинг бўй ўсишида уч-беш сантиметр ўзгариш рўй берди.\n– 2004 йилда вилоятда умумий соғлом болалар 60,7 фоизни ташкил этган бўлса, ўтган йили бу кўрсаткич 74,3 фоизга етди, – дейди вилоят болалар кўп тармоқли тиббиёт маркази бош шифокори Абдусамад Норқобилов. – Ўн йилда енгил хасталиклар билан касалланган болалар 8,6, сурункали касалликларга учраган ўғил-қизлар 5 фоизга камайди. Юртимизда қад ростлаётган янги, замонавий болалар спорти иншоотлари ана шундай эзгу мақсадларга хизмат қилиши билан аҳамиятлидир.


Афғонистон ва Покистонда кучли қор ёғди, ўнлаб одам нобуд бўлди\n22 январ 2021, Тошкент вақти: 17:57\n5 февраль куни ёққан кучли қор ва қор кўчкилари боис, икки давлатдан ўнлаб одам нобуд бўлди, аксар катта йўллар ёпилиб қолди.\nРасмийларга кўра, Афғонистонда сўнгги уч кун ичида об-ҳаво ўта совуб кетиши ва ёмғир аралаш қор ёғиб, кўчкилар содир бўлиши ортидан нобуд бўлганлар сони 50 нафардан ошган. Айни пайтда, расмийлар қурбонлар сони ортиши мумкинлигидан хавотир билдирмоқда.\nНуристон вилояти ҳокими Ҳофиз Абдул Қаййумнинг айтишича, ўтган тундаги қор кўчкиси Баргиматал туманидаги бир қишлоқнинг ярмини босиб қолган, қишлоқда 500га яқин аҳоли яшайдиган уйлар қор остида қолиб кетди. Бу уйлардан ҳозирга қадар 50 кишининг жасади чиқариб олинди.\nАфғонистоннинг жами 25 вилояти бўйлаб яна 16 киши жароҳатлангани аниқланди. Кобулда эса кучли қор ёққани боис, давлат идоралари ёпилди.\nПокистоннинг Афғонистонга туташ Читрал вилоятида эса камида 9 киши нобуд бўлди, камида 14 киши қор босган уйлар ичида қолаётгани айтилмоқда.\nОб-ҳаво ноқулайлиги боис, Афғонистон раҳбарияти мамлакат бўйлаб таътил эълон қилди ва Кобул халқаро аэропортини ҳам ёпишга қарор қилди.


Россияда ОИВ-инфекцияси энг кўп тарқалган ҳудудларда қанча мигрант яшаши маълум қилинди\nРоссияда ОИВ-инфекцияси энг кўп тарқалган ҳудудларда қанча мигрант яшаши маълум қилинди 1 738\nРоссияда ОИВ-инфекцияси билан касалланган энг кўп инсонлар Иркутск вилоятида яшайди, бу ерда ҳар 100 минг аҳолига ушбу ташхис билан яшовчи 1,7 минг киши тўғри келади. Бу ҳақда РБК Роспотребнадзор ҳузуридаги ОИТС Федерал маркази ҳисоботига таяниб хабар қилди.\nИркутскда 68,4 мингдан кўпроқ мигрантлар бор. Уларнинг 22,5 минг нафари Ўзбекистондан, 8,5 минг – Тожикистон, 4 минг – Қирғизистон.\nШунингдек, касаллик қайд этилган ҳолатлар бўйича «етакчилар» орасида – Свердловск, Кемерово, Самара ва Тюмень вилоятлари.\nСвердловск вилояти Россиянинг Марказий Осиёдан меҳнат мигрантлари учун энг ўзига жалб қилувчи 5 минтақасидан бири саналади. Хабар қилинишича, 2015 йилда Свердловск вилояти ҳудудига қарийб 144 минг хорижлик келган.\nУлардан 52,5 минг – Тожикистон фуқаролари, 33,1 минг – Қирғизистон, 14,3 минг – Ўзбекистон.\nСамара вилоятида Марказий Осиёдан 210 минг мигрантлар рўйхатдан ўтказилган. Улардан 65,8 минг – Ўзбекистон, 39,5 минг – Тожикистон, 16,1 минг – Қирғизистон фуқаролари.\nТюмень вилоятида ҳаммаси бўлиб 58,6 минг мигрант бор: Тожикистондан – 17,7 минг, Ўзбекистондан – 15,9 минг, Қозоғистондан – 6,5 минг, ва Қирғизистондан – 6 минг.\nДастлабки маълумотларга кўра, Россияда 1 ноябрь ҳолатига кўра 924,6 минг россиялик ОИВ-инфекция билан яшайди. 2017 йилнинг ўн ойи давомида 79 мингта янги касалланиш ҳолати қайд этилди. 2017 йилда касалланиш кўрсаткичи бўйича Кемерово вилояти (100 минг аҳолига 174,5 та янги ОИВ-инфекцияси қайд этилган), Иркутск (134), Свердловск (128,1) вилояти «етакчи».\nРоссияда йил бошидан бери 24,7 минг касалланган инсон ҳаётдан кўз юмди, бу 2016 йилнинг шу даврига нисбатан 8,2 фоизга кўпроқ.\nБМТнинг ОИВ/ОИТС бўйича Бирлашган дастурининг (ЮНЭЙДС) Шарқий Европа ва Осиё бўйича минтақавий директори Виней Салдананинг РБКга хабар беришича, жаҳонда ҳаммаси бўлиб тахминан 37 миллион киши ОИВ билан яшайди. Улардан 21 миллиони махсус терапияни қабул қилади, у вирусга ривожланишга имкон бермайди ҳамда бундай одамларни атрофдагилар учун хавфсиз қилади. Унинг сўзларига кўра, бундай чоралар «Шарқий Европа ва Марказий Осиёдан ташқари, жаҳоннинг деярли барча минтақаларида ОИВ билан касалланишнинг янги ҳолатлари пайдо бўлишини пасайтириш» имконини берди. Салдананинг таъкидлашича, 2010 йилдан бери жаҳоннинг бу қисмларида ҳар йили ОИВ билан касалланиш ва ОИТСдан вафот этиш ҳолатлари кўпайиб бормоқда.\nСалдананинг айтишича, Россияда 30-39 ёшлар оралиғидаги тахминан 2 фоиз катталар ОИВ ташхиси билан яшайди. «Бу меҳнатга лаёқатли ёш ўртасида тарқалишнинг жуда катта фоизи, аслида уларнинг сони бундан ҳам кўп, сабаби кўплар ўзи касаллангани ҳақида билмайди», – дея таъкидлаб ўтди у. Унинг маълумотларига кўра, Россияда тахминан 900 минг киши ОИВ билан яшайди, уларнинг фақатгина учдан бир қисми дори-дармонлар қабул қилиш имкониятига эга.


Шавкат Мирзиёев: «Энди ҳеч кимни Президент...\n16.04.2018 20:30 0 3951\nЎзбекистон Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари билан яқиндан танишиш, халқ билан мулоқот қилиш мақсадида Сирдарё вилоятига боргани ҳақида хабар берган эдик.\nСайхунобод туманида Сирдарё вилояти фаоллари ва мутасадди раҳбарлар иштирокидаги йиғилишда давлат раҳбари ўзи қатнашадиган селекторларда сўзга чиқувчилар олдиндан тайёрланган бўлиши мумкинлигини ҳақида тўхталиб, барча раҳбарлар, хусусан, маҳаллий давлат ҳокимияти органлари раҳбарларини бундан буён ҳеч кимни Президент билан учрашувга тайёрламаслик ҳақида огоҳлантирди.\n«Бугун ҳам селекторда ўтирганларни биламан кимдир сизларни тайёрлаган бўлиши мумкин. Тайёрламанглар ҳеч кимни. Қандай оғир савол бўлсаям саволни эшитишга келганман, вазиятни яхшилашга келганман.\nБаландпарвоз гап, қарсак, мақташга келганим йўқ. Биз мақтайвердик, қарсак чалавердик, баландпарвоз гап гапиравердик, 20 йил орқада қолиб кетдик. Ҳамма соҳа бўйича.\nБиз келишиб олдик-ку: биринчи кундан бошлаб биз ҳалол, адолатли хизмат қиламиз. Энг асосийси халқимизга», — деб айтган Президент Шавкат Мирзиёев.\nШавкат Мирзиёев кўзбўямачилик видеоселектор Сирдарё\nЖамият Кеча, 19:08


Грузия илк президенти Гамсахурдиянинг ўғли аҳволи ҳужумдан сўнг “ўта оғирлиги”ча қолмоқда\n13 апрел 2021, Тошкент вақти: 21:07\n43 яшар Цотне Гамсахурдия.\nҲукумат вакиллари ва шифокорлар айтишича, Тбилисида ваҳшийларча ҳужум уюштирилган Грузия илк президенти Звиад Гамсахурдия ўғлининг аҳволи ўта оғирлигича қолмоқда.\nТбилисидаги Хечинашвили шифохонаси врачи 20 декабрда журналистларга 43 яшар Цотне Гамсахурдия касалхонага бош суяги кўп жойдан синган ҳолда ва танасидаги тиғ яралари билан ётқизилганини маълум қилди.\n‒ Гарчи боши ва кўкрагидаги иккита операция силлиқ ўтган бўлса-да, беморнинг аҳволи жуда оғир, деган Николоз Квачадзе¸ беморга қўшимча операция қилиш керак бўлиши мумкинлигини билдирди.\nИчки ишлар вазирлиги, воқеа юзасидан “қотилликка уриниш” бўйича тергов бошланганини маълум қилди.\n2009 йилда Цотне Гамсахурдия одам ўлдиришга уриниш ва қурол сақлаганликда айбланиб¸ 9 йиллик қамоққа ҳукм этилган эди. У 2012 йилда ўша вақтдаги президент Михаил Саакашвили афв этгандан сўнг пзод этилган эди.\nЦотне Гамсахурдиянинг отаси, совет давридаги машҳур диссидент Звиад Гамсахурдия Грузияни 1991-1992 йилларда бошқарган эди.\nМустақил Грузиянинг биринчи президенти 1993 йилнинг 31 декабрида Грузия ғарбидаги Самегрело деган жойда ҳозиргача мавҳум қолаëтган вазиятда ўлдириб кетилган эди.


Учрашув олдидан матбуот анжумани бўлиб ўтди. Унинг дастлабки қисмида “Насаф” устози Рўзиқул Бердиев ва тажрибали ҳимоячи Мақсуд Каримов иштирок этди.\nДастлаб Рўзиқул Бердиев сўз олиб, барча футбол ишқибозларини ёшларимизнинг Осиё чемпионатида қўлга киритган ғалабаси билан самимий табриклади ва “Ал Файсали” билан бўлиб ўтадиган ўйин ҳақида ўз фикрларини билдирди.\n- Эртага бўладиган ўйинни финалга тенглаштирган бўлар эдим, - дейди у. - Биз эртага гуруҳ босқичига чиқиш масаласини ҳал қиламиз. Бу биздан катта масъулият талаб қилади, буни ҳаммамиз ҳис қилиб турибмиз. Янги футбол мавсумини ғалаба билан бошлаш иштиёқидамиз. Албатта, бу йил жамоамизда бир қатор ўзгаришлар ҳам рўй берди. Таркибимизга янги футболчиларни қўшиб олдик, яна тажрибали ўйинчилар олиш режамиз бор. Бу борада бизни клубимиз раҳбарияти ҳам қўллаб-қувватлаяпти. Асосий мақсадимиз мухлисларимиз ва раҳбариятимизнинг ишончини оқлаш.\nКўпчиликни яқиндагина Осиё чемпионатида иштирок этган 4 нафар “Насаф” футболчисининг бу ўйинга тайёргарлиги, уларнинг майдонга тушиш-тушмаслиги қизиқтираётгани сир эмас. Рўзиқул Бердиев бу борадаги саволларга жавоб берар экан, “Осиё чемпионатида иштирок этган футболчиларимиз албатта, бизга ёрдам беришади. Бугун улар сафимизга келиб қўшилишади. Ўйлайманки, улар ёш бўлганликлари учун жисмонан тезроқ тикланишади ва бизга ёрдам беришади” дея таъкидлаб ўтди.\nМатбуот анжуманида “Насаф”нинг тажрибали ҳимоячиси Мақсуд Каримов ҳам ўйин ва унга тайёргарлик ҳақида ўз фикрларини билдирди.\n“Ал Файсали” клуби бош мураббийи иштирокидаги матбуот анжумани эса ўйиндан аввал бўлиб ўтиши кутилмоқда.\nЭслатиб ўтамиз, бугун ғалаба қозонган жамоа ОЧЛнинг гуруҳ босқичига йўлланмани қўлга киритади ва “C” гуруҳидан жой олади. Бу гуруҳда ҳозирда Эроннинг “Персеполис”, Қатарнинг “Ал-Садд” ва Бирлашган Араб Амирликларининг “Ал-Васл” клублари жойлашган.


«Марсдан селфи» — Қизил сайёрадаги Хитой роботининг янги фотосуратлари эълон қилинди – Газета.uz\nФото: Twitter/Chinese Mission to UN\nХитойнинг «Чжужун» марсоходи Марсдан «селфи» ва Утопия текислигининг қўниш жойидан панорамали фотосуратини тақдим этди. Фотосуратлардан бирида ХХР байроғини ва Пекин-2022 Олимпиадасининг рамзларини кўриш мумкин.\nLotinchada 13 июн 2021, 13:22 Жаҳон\nХитойнинг «Тяньвэнь-1» тадқиқот миссияси таркибига кирувчи «Чжужун» марсоходи Марсдан «селфи» ва бошқа фотосуратларни юборди. Бу ҳақда 11 июнь куни Хитой миллий космик бошқармаси (CNSA) маълум қилди, дея хабар бермоқда ТАСС.\nУчта сурат марсоходнинг ўз камералари орқали олинган. «Селфи» учун эса «Чжужун» қўниш майдончасидан тахминан 10 м жанубга ҳаракатланиб, камерани юзада қолдириши ва дастлабки ҳолатига қайтиши керак бўлган.\nМарсоход шунингдек, Утопия текислигининг қўниш жойидан панорамали фотосуратини ва сатҳнинг бошқа расмларини суратга олган. Бортдаги қўниш майдончаси фотосуратида ХХР байроғини ва Пекин-2022 Олимпиадасининг рамзлари — панда Бин Дуньдунь ва хитой чироғи Сюэ Жунжунни кўриш мумкин.\nАввалроқ, Curiosity марсоходи Марсдаги булутларнинг расмларини эълон қилган эди. «Эрта» булутлар деб номланувчи мазкур булутлар таркибий жиҳатдан Қизил сайёра учун одатий булутлардан фарқ қилади ва қуёш ботишида кўплаб ранглар билан порлайди.\nМарсда йилига бир марта шаклланадиган ноёб булутлар суратлари эълон қилинди 31 май 2021, 15:13\nМарсни ўрганувчи Perseverance қурилмаси Марсга муваффақиятли тарзда қўнди 19 феврал 2021, 12:52\nХитой Марсга илк миссиясини бошлади 23 июл 2020, 13:37\nBizda esa maxalla vazirligi bor, kelinlarni propiska masalasi va kalta patooqlar tanqidi…


«Ўзстандарт» агентлиги томонидан юртимизда коронавирус инфекцияси тарқалишининг олдини олиш, тадбиркорлик субъектларига ҳар томонлама кўмак бериш бўйича маълумот!\nБугун айтиш лозимки, барчамиз жуда катта синовлардан ўтаяпмиз. Жуда кўп мамлакатларда коронавирус инфекцияси туфайли ишлаб чиқариш ва хизмат кўрсатиш соҳаларининг кескин пасайиш ҳолатлари кузатилмоқда.\nМана шундай мураккаб даврда, жамиятимизда барқарор тараққиётни таъминлаш, ишлаб чиқарувчи ва тадбиркорларни ҳар томонлама қўллаб-қувватлаш борасида Муҳтарам Президентимиз ва ҳукуматимиз томонидан аниқ амалий чоралар кўрилмоқда.\nПрезидентимиз коронавирус инфекциясига қарши курашиш, халқимиз саломатлигини асраб-авайлаш мақсадида бир нечта мурожаат билан чиқдилар. Бу бежизга эмас. Бугунги кун синовлари барчамиздан бирдамлик ва аҳилликни, ҳамжиҳатлик билан муаммоларга ечим топишни тақозо этмоқда.\nМамлакатимизда коронавирус инфекцияси тарқалишининг олдини олиш бўйича «Ўзстандарт» агентлиги тизимида ҳам бир қатор чора-тадбирлар ишлаб чиқилди.\nЖумладан, тизим-ташкилотларда жисмоний ва юридик шахсларнинг мурожаатларига ўз вақтида жавоб бериш, ишлаб чиқарувчи ва тадбиркорларга стандартларни бепул етказиб бериш ва электрон хизматлар сифатини ошириш вазифаларига эътибор қаратилмоқда.\nАгентлик ва унинг ҳудудий бўлинмалари томонидан тадбиркорларга қулайлик яратиш мақсадида, қисқа вақт мобайнида:\nМасалан, Республикамиз аҳолиси соғлиғини сақлаш ҳамда махсус ҳимоя ниқобларига бўлган меъёрларни белгилаш мақсадида «Ўзстандарт» агентлиги томонидан Тўқима ва Нотўқима матолардан ҳимоя ва тиббиёт ниқоблари давлат стандартлари Европа иттифоқи стандартлари талаблари асосида ишлаб чиқилди.\nҲозирги кунда Ўзбекистонда миллий аккредитация тизимида 462та синов лаборатория, 64та маҳсулот ва хизматларни сертификатлаштириш идоралари, 18 та менежмент тизимларини сертификатлаштириш органлари, 14 та инспекция органлари ва 80 дан ортиқ метрология хизматлари фаолият кўрсатмоқда.\nМамлакатимизда ўтказиладиган синовлар ва расмийлаштириладиган мувофиқлик сертификатларига ишончилигини таъминлаш юзасидан бир неча йилдан бери аккредитация тизимини босқичма-босқич такомиллаштириш ва мавжуд жараёнларни халқаро талабларига уйғунлаштириш ишлари олиб бормоқда.\n«Ўзстандарт» агентлиги тузилмасида мувофиқликни баҳолаш органларини аккредитациядан ўтказувчи махсус ваколатли орган ҳисобланган «Аккредитация маркази» ДУК ташкил этилган бўлиб, ҳозирги кунда Аккредитация бўйича Осиё-Тинч океани ҳамкорлигида (АРАС) мухбир аъзо ҳисобланади.\n- Ўзбекистон миллий метрология институти томонидан шу кунга қадар 1586 та инфрақизил термометрлар бепул текширувлардан ўтказиб берилди;\nШулардан 300 яқини йирик ишлаб чиқарувчилар сарасига киради. Манфаатдор томонлар бўлган - жисмоний ва юридик шахсларга қулайлик яратиш мақсадида ариза ва мурожаатлар электрон шаклда қабул қилиниши йўлга қўйилган. Бу эса уларнинг ортиқча вақтлари ва маблағларини тежашга олиб келади.\nМураккаб пандемия шароитида 2020 йилда Республикамиз бўйича жами 164 та экспортер корхоналарга "Global G.A.P.“ ва ”Organic" стандартларини жорий этиш ва сертификатлаштириш бўйича ишлар олиб борилмоқда.\nРеспубликамиздаги фермер хўжаликларида етиштирилаётган қишлоқ хўжалиги маҳсулотларини жаҳон бозорларига экспортни амалга ошириш мақсадида Organic ва Global G.A.P. халқаро стандартлари талабларига мувофиқ маҳсулот ишлаб чиқариш, мақсадида жаҳон мамлакатлари томонидан тан олинган халқаро стандартларни қабул қилиш ишларига жиддий эътибор қаратилмоқда.\nБундан ташқари қишлоқ хўжалиги маҳсулотларига тегишли 69 та ЕEК ООН стандартлари қабул қилинди.\nШу кунга қадар 10 та сертификатлар тақдим этилган бўлиб, 135 та корхоналарда халқаро стандарт талаблари жорий этилиши давом эттирилмоқда.\nБугунги кунга келиб қишлоқ-хўжалиги соҳасига тегишли 900га яқин халқаро стандартлар амалга киритилган. Бундан ташқари қишлоқ хўжалиги маҳсулотларига тегишли 69 та евроиктисодий комисияси (ЕEК ООН) стандартлари қабул қилинди.\nХалқаро эксперт (Латвиянинг БИОР институти вакили) томонидан мамлакатимизда ўтказилган ўрганиш натижасида, ҳудудларнинг экспорт салоҳиятидан келиб чиққан ҳолда ўрганиш ўтказилди. Ўрганиш натижасига кўра, Республика ҳамда Андижон, Бухоро, Навоий, Наманган, Самарқанд, Қашқадарё, Хоразм марказларидаги озиқ-овқат ва қишлоқ хўжалиги маҳсулотларини синаш лабораториялари модернизациялаш кўзда тутилган, лойиҳа суммаси 11,6 млн. АҚШ долларини ташкил этди.\nОзиқ-овқат ва қишлоқ хўжалиги маҳсулотларини халқаро стандартлар талабларига мувофиқ сифат ва хавфсизлик кўрсаткичларини аниқлаш имконияти яратилади, ҳамда маҳсулотлар таркибидаги генетик модификацияланган махсулот миқдорини аниқлаш лабораторияси ташкил этилади.\nАлбатта, «Ўзстандарт» агентлиги тизимида олиб борилаётган бундай ишлар юртимизда маҳсулотларни сифатини ошириш билан бирга унинг жаҳон бозорларида рақобатбардошлигини таъминлашга ёрдам беради.\nМамлакатимизда ишлаб чиқарилаётган саноат маҳсулотлар сифатини ошириш ва хорижий бозорларга олиб чиқиш энг устувор вазифадир\nЛекин, биз ҳали биз кўзлаган мақсадларга тўлиқ етганимиз йўқ. Шу боис, «Ўзстандарт» агентлиги бу борада Сизларга кўмакдош эканлигини эътироф этган ҳолда биргаликда юқори сифатга эришиш зарурлигини билдиради.\nСоҳадаги муаммоларни ўз вақтида ҳал этиш барчамизнинг бурчимиздир, ва бу борада фаолиятингизда муаммолар, ҳал этилмаган ишлар, бюрократик тўсиқларга дуч келаётган бўлсангиз бизга мурожаат қилинг.\nБугунги кунда мувофиқликни баҳолаш тизимини ислоҳ қилиш ва илғор хорижий тажрибаларни амалиётга кенг киритиш борасида сизнинг хар бир таклиф ва фикрларингиз биз учун жуда муҳимдир.\nБунинг учун, ҳозирда Агентликнинг Facebook тармоғида расмий саҳифаси, Савол-жавоб (Telegram) канали, матбуот хизмати саҳифаси ва ишонч телефони Сизларга қулай бўлиши учун ишга туширилди.\nАгентлик ва унинг тизим-ташкилотларида олиб борилаётган бундай ишлардан кўзланган асосий мақсад юртимизда иқтисодиётни ривожлантириш орқали, миллий маҳсулотларимиз сифати ва рақобатбардошлигини таъминлашга қаратилган.


Кремлни титратган ўзбек қизининг тақдири | Fayzbog.uz\n1981 йилнинг февраль ойида КПССнинг навбатдаги 26-съезди бўлади. Одатга кўра, Бош котибнинг маърузаси тингланади ва маъруза юзасидан чиқишлар бўлади. Аммо бу анжуман аввалгиларидан бир жиҳати билан фарқ қилади. Съезд делегатларини октябрят ва пионерлар табриклайди. Улар орасида Марказий Осиё ва бошқа миллий республикаларидан ягона бўлган ўзбек қизи Ҳилола ҳам бор эди. У 5 дақиқа гапиради. Унинг “мен ҳам онамга ўхшаб механизатор бўламан” деган сўзлари беш минг кишилик зални оёққа турғизади. Ҳилола икки марта Социалистик Меҳнат қаҳрамони, биринчи ўзбек механизатор аёли бўлмиш Турсуной Охунованинг 11 ёшли қизи эди.\nЯқинда Турсуной Охуновнинг 80 йиллиги муносабати билан ўтказилган тадбир мобайнида “Кремлнинг Съездлар саройини титратган қизнинг кейинги тақдири нима бўлди?” деган савол мени қизиқтирди. Ҳилола билан учрашиб, сухбатлашишга қарор қилдим.\nСуҳбат самимий бўлди. Ҳилоланинг ўта маънавиятли, маданиятли экани менга ёқди.\n-Келинг, суҳбатимизни сизни машҳур қилган анжумандан бошласак. Кремлда қандай пайдо бўлдингиз?\n-Аслида съездга бир ой тайёргарлик кўрганмиз. Ҳар бир пионер ва октябрят устида тинимсиз иш олиб борилган. Чиқишимиз тугаб, саҳна ортига ўтганимизда делегатлар учун банкет тайёрлаб қўйишган эди. Бизни ҳам таклиф қилишди. Банкет вақтида СССРнинг раҳбари бўлмиш Леонид Брежнев олдимга келиб, чиқишим учун раҳмат айтган ва пешонамдан ўпиб қўйган эди.\n-Мактаб қандай кутиб олди? Юлдузлик касалига чалинмадингизми?\n-Оиламизда тарбия яхши берилган. Ҳеч қачон Турсуной Охунованинг қизиман деб мақтанмаганман.\n27 — ўрта мактабда ўқирдим. 700-800талаб хат келарди. Ҳаммасига ҳам жавоб ёзмасдим. Отряд вожатийларимиз ёрдам берарди. Ҳар куни бўладиган линейка(мактаб ҳовлисида бўладиган мажлис)да ўқиб беришарди. Жон қулоқлари билан тинглашарди.\nЎқишларим яхши эди. Рақсга қизиқардим. Раққосаларни ҳаммасини танирдим.\nОтам Султон Шерматов колхоз раиси эди. Уйга келиб газета ўқиб кейин овқатга ўтирардилар. Асосан “Время” ва “Ахборот” кўриларди.Тунги 10да яна далага кетардилар. Иш тартиби ҳар куни бир хил эди. Ҳалол ишлаганлар. Кўпинча овқатланиш иш жойида бўларди.\n-Турсуной Охунованинг музейи бўларди. Ҳозир ҳам борми?\n-Йўқ, музей кейинчалик йўқ қилинди. Кимга керак бўлди экан? Музей экспонатлари омборга олиб борилди. Музей биноси ҳозир қишлоқ фуқоролар йиғини биноси.\nФизкультура ўқитувчимиз Усмон ака кейинчалик мактабга директор бўлди. Ўша кишидан миннатдорман. Музейни сақлаб қолишга анча уриндилар. Ҳар байрамда, онамнинг туғилган ва вафот этган кунларида бюст пойига гул қўйдирардилар.\n-Интернетдаги маълумотларга қараганда Турсуной Охунованинг Дилфуза исмли қизи бор. Аммо Ҳилола ҳақида маълумот берилмаган.\n-Буни ўзига яраша тарихи бор. Менинг исмимни Шароф Рашидов қўйган экан. Туғилганимга 40 кун бўлганида Шароф Рашидов (онам Шароф Рашидовни “Ота” дердилар) дала шийпонига келади. Онам мени ҳам далага олиб чиққан эканлар. Асли исмим Дилфуза. Шароф Рашидов мени кўтарибдилар-да, исмимни сўрабдилар, “Дилфуза” деган жавобни эшитгач Хилола бўлсин дебдилар. Шу-шу исмим Ҳилолага айланган. Ҳужжатда Дилфузалигимча қолганман. 16 ёшимда Дилфуза Шерматова исми шарифи билан паспорт олдим. 2007 йилда паспорт алмаштирганимда исмимни Ҳилола, фамилиямни онамнинг ҳурмати учун Охунова деб ўзгартирдим.\n-Давр фарзанди бўлмиш Турсуной Охунова 22 ёшида Меҳнат қахрамони унвонини олган. Аслида Ленин ордени берилиши хақида фармон чиқади. Орадан бир неча кун ўтиб, бу фармон бекор қилинади ва “Социалистик Меҳнат қаҳрамони” бериш тўғрисида янги фармон чиқади. Яъни, Турсуной Охунова “Олтин юлдуз” медали ва Ленин ордени билан мукофотланади.1978 йилда эса иккинча марта Қаҳрамон бўладилар. Саволим оғир ботса аввалдан узр — онангизнинг сўнгги кунлари хақида нималар дея оласиз?У кунларни эслаш албатта оғир.\n-1983 йилда онамнинг аҳволи кутилмаганда оғирлашиб қолди. Рашидовнинг саъй-харакатлари билан махсус самолётда онамни Москвага Кремль хукумат касалхонасига юборишди. Мени чақириб олдилар. Онам мени яхши кўрардилар. Онам 3 ой Москвада даволандилар. Кейинчалик бир нарсани билган бўлишса керак, шифокорлар онамга рухсат беришди. Онамнинг касаликларини жуда кеч билдик. Олдинроқ билганимизда онамни сақлаб қолармидик?! Онамда касаллик соатлаб тракторда, мажлисларда ўтиришлари туфайли пайдо бўлган. Онам кеча-ю кундуз, юрагини тагида жажжи юракчалар пайдо бўлганда ҳам, қўлида ёш болалар бўлганда ҳам далада меҳнат қилдилар. Ҳалол ишладилар, бировнинг хақига кўз олайтирмадилар. Мен шундай инсоннинг фарзанди бўлганимдан фахрланман. Онамнинг “мендан кейин сенга ким қарайди” деган гаплари ҳамон қулоқларим остида. Ахир мен ўшанда атиги 13 ёшда эдим. Ҳозир онам ёшида-46даман. Онамни йўқотиш мен учун қийин бўлган.\nОнам тарбияда қаттиққўл эдилар. Биз фарзандлар, онам билан меҳмонга борсак дастурхонга асло қўл узатмаганмиз. Ҳафтасига ўша замон пули бўйича бир сўм берардилар. Клубга ҳиндча кино келса навбатда туриб чипта олардик. Колхоз раисининг, Турсуной Охунованинг фарзандимиз дея ҳеч қачон мақтанмаганмиз.\nЁлғони ёмон кўрардилар.\nМаҳалла ва бригада хотин-қизлари билан иноқ эдилар. Улар тайёрлаган ҳар қандай таомни, ҳатто аччиқ-чуччукни ҳам бугун бошқача бўлибди, деб мақтаб-мақтаб танаввул қилардилар.\nДала шийпонида барча шароитлар яратилган эди. Болалар боғчасидан тортиб тиббий пунктгача бор эди. Ҳамшира ишларди. Одамлар буханка нон емасин деган ниятда шийпонда тандир қурилиб, нон ёпиларди.\nТўғри, Наврўз деб айтилмаса-да, аммо ҳар йили сумалак қилинарди. Гоҳ бир қозон, гоҳ икки қозон сумалак пиширилиб, челакларда колхозчиларга тарқатиларди.\nХотин-қизлар ўзларининг шароитларига қараб дастурхон учун у-бу нарса пишириб келишарди. Расмана байрам бўларди. Кейин дала юмушлари бошланиб кетарди. Кузда ҳосил йиғиб териб олингач яна байрам бўларди. Бир йилда икки марта хақиқий байрам уюштириларди. Қишда “Икарус” автобуси буюртма қилиниб Чимёнга сайёҳат уюштирардилар.\nТошкентдан тез-тез машҳур артистлар, саньаткорлар келишарди. Айниқса раққосаларга талаб кучли бўларди. Улар саҳнага чиққанлари каби дала шийпонида ўз санъатларини намойиш қилишлари керак эди. Отарчиларнинг ўйинчиларига ўхшаб ҳар хил кийимда келиб колхозчиларни алдаб кетишларига йўл қўймасдилар. Санъатни яхши тушунардилар.\nҲар гал Москвага бориб қайтсалар қўни-қўшни, қариндош уруғларга кичик бўлса-да “мозор босди” деб совға олиб келардилар. Ҳаммани яхши кўрардилар.\nҚишлоқ тўйлари онамсиз ўтмасди. Йўл-йўриқ кўрсатардилар. Лекин онам ҳамманикига ҳам боравермасдилар. Хижолат бўлардилар. “Мени қай мақсадда чақираяпти”, дердилар.\nБюстлари очилганда анча хижолат бўлгандилар. “Ахир мен тирикман, нима сабабдан бюст ўрнатишаяпти” деганлари эсимда. Лекин юқорининг топшириғи бўлгани учун бюст ўрнатилишига рози бўлган эдилар. (Ўша вақт қонунларига кўра икки марта Қахрамон бўлганларга ўз юртида бюст ўрнатиларди). Лекин ҳар гал бюст олдидан ўтганларида ўзларини бошқача сезиб, хижолат бўлганлари аниқ. Бир сўз билан айтганда бюстлари бўлишни ҳоҳламагандилар.\nМен онамни яхши кўрардим. Тракторларини ҳам яхши кўрардим. Ҳар гал “мени хам далага олиб кетинг” дея хархаша қилардим. Аниқ эсимда, ёшлигимда онам мени далага олиб кетдилар. Тракторнинг асбоб-ускуналари сақланадиган қисмга кўрпача солиб мени ўтқазиб қўйдилар. Ўшанда мен мазза қилган эдим. Бу гапимда асло муболаға йўқ. Тракторга минишдек завқни бошқалар ҳис қилмас, мен ўшанда ҳис қилганман. Севинганман. Бу туйғу ҳамон ёдимдан кўтарилмаган.\nФақат эгат бошига бориб, тракторни қайтараётганларида қўрқиб кетганман. Ўшанда пахта териш машинасини эркаклардек бошқараётган онамга тан берганман. Тракторни маҳорат билан бошқарар эдилар.\n-Қаҳрамон сифатида Турсуной Охунова чет элда кўп бўлганми?\n— Чет элларда неча марта бўлганлари аниқ ёдимда йўқ. Аммо мен билганим отам билан 1981йилда хорижга чиққанлар. Кемада бир ой дунё бўйлаб сайр қилиб келганлар.\n-Механизаторлар хақида гап борганда, уларнинг мой босиб кетган комбензонлари тушунилади…..\n-Фикрингизни тушундим, Онам механизатор бўлишларига қарамай жуда озода кийинардилар, бизни ҳам озода кийинишимизга эътибор қаратардилар. Ахир онам, авваламбор тарбияли оила фарзанди эдилар. Иккинчидан кутилмаганда Тошкентдан нозик одамлар(амалдорлар, журналистлар, ёзувчилар, санъаткорлар) келиб қоларди. Уларга мой босган кийимда кўриниш уят эди. Учинчидан онам аёл эдилар. Аёллар ҳар қандай шароитларда, хамиша ўзларига қараб юришлари керак. Онам хамиша озода бўлганлар. Мана шу озодаликлари учун ҳам Турсуной бўлганлар.\n-Шу ўринда Турсуной Охунова нима сабабдан механизаторлик касбини эгаллаган деб ўйлайсиз?\n-Онам оилада катта қиз эдилар. Оталарини поезд уриб кетганидан сўнг, барча масъулият онамнинг зиммасига тушади. Трактор овозини ёшликдан яхши кўрганлари боис механизаторликка ўқийдилар.\nИнтернетдаги хабарларда “Турсуной Охунова механизаторликка Қирғизистоннинг Қорасув туманида ўқиди” деган гаплар бор. Аммо бу хақиқатан анча йироқ. Чунки Ўзбекистонда ўша вақтда касб-ҳунар техника билим юртларида яхши ўқитишарди. Пахта терим машиналари ҳам ўзимизда чиққан бир вақтда бошқа республикага бориб ўқишлари хақиқатдан анча йириқ.\nҲилола билан суҳбатимиз узоқ давом этди. Камтарлиги ёқди. Дилидаги ҳамма гапларни, жумладан, оила аъзоларидан фақатгина ўзи олий маълумот ололмаганини айтди. Аммо айрим гапларни эълон қилмаслигимни илтимос қилди. Ваъдага вафо қилиб, кўп гапларини ёзмадим.\nБу суҳбат тарихи ҳақида қисқача маълумот берсам. 90-йилларда радиога ишга келдим. Кўп ўтмай, менга “Қатағон қурбонлари” деган эшиттириш тайёрлаш топширилди. Режага кўра,нафақаи 30 йиллар, балки 80-йиллар қатағонлари хақида ҳам эшиттириш тайёрлашим керак эди. Шу жумладан, Турсуной Охунова ва унинг қизи Ҳилола хақида. Ўшанда Чиноз туман хокимиятидагилар Ҳилоланинг бошқа туманга кўчиб кетганини айтишиб, масалага нуқта қўйишган эди. Бугун билсам ўшанда ҳокимиятдагилар ёлғон айтишган экан. Эзгуликнинг эрта кечи йўқ деганларидек Ҳилола билан сухбатлашиш имкони туғилди. Бу суҳбат мазмуни эътиборингизга ҳавола қилинди.\nБиз Турсуной Охунова деган қахрамон аёл бўлганини эслатиб ўтмоқчи эдик. Тарихни унутишга хаққимиз йўқ. Адибимиз айтганидек, мозийга қараб иш кўрмоқ, хайрлидир. Бир вақтлар Коммуна Исмоилованинг “Турсуной бўлай дейман, тонналаб пахта терай дейман”, деган қўшиғи бўларди. Куз бошланиши билан ҳар куни телевидение ва радиода бериларди. Бу қўшиқ ҳозир фонотекада сақланиб қолинганми, ёки йўқ. Бу менга қоронғу.


“Минор” масжидини қурган қурилиш компанияси мақоми ўзгарди - Халқ сўзи\n“Минор” масжидини қурган қурилиш компанияси мақоми ўзгарди\n15:07 16 Июль 2018 Ҳужжатлар\nТошкент шаҳридаги Hyatt Regency Tashkent меҳмонхонаси, “Минор” масжиди, “Миллий”(собиқ “Бунёдкор”) стадиони ва бошқа кўплаб объектларни қурган “Трест-12” йирик қурилиш корхонаси МЧЖдан АЖга айлантирилиб, молиявий жиҳатдан соғломлаштирилади. Бу Вазирлар Маҳкамасининг 11 июль куни қабул қилинган тегишли қарорида белгилаб қўйилди.\nҲужжатга кўра, молиявий соғломлаштириш, қарзларни камайтириш, капиталлашув даражасини ошириш, сифат менежменти ва молиявий ресурсларни жалб этиши тизимини такомиллаштириш мақсадида трест мақоми ўзгартирилади. Компаниянинг солиқлар бўйича қарзлари давлат бюджетига ўтказилиши баробарида унинг устав жамғармаси кўпайтирилади. Акцияларининг 51 фоизини давлат(бу ерда акционер функциясини Тошкент шаҳар ҳокимлиги бажаради) олади.\nБинобарин, компания иши қайта кўриб чиқилади, жумладан, унинг иш штатлари оптималлаштирилади ва бошқа харажатлари қисқартирилади. Бу эса ишлаб чиқариш рентабельлигини таъминлайди. Ўз навбатида компания акциялари сотувга чиқарилади.\nЭслатиб ўтамиз, “Трест-12” тарихи 1979 йилга бориб тақалади. Ўшанда у жамоатчилик ишларини бажариш учун тузилган эди. 1994 йилга келиб трест “Трест 12” АЖга, 2000 йилга келиб эса мустақил юридик шахсга, 2017 йилда эса МЧЖга айлантирилган эди. Умумий ишчилари сони 3275 нафар бўлган 10 та ихтисослаштирилган тузилма бўлинмалари корхона таркибига киради.


Инновацион ривожланиш вазирлиги 3 ёшда. У соҳага қандай ўзгаришлар киритди?\nЖорий йилнинг 3 декабрь куни Инновацион ривожланиш вазирлигининг «Очиқ эшиклар куни» ўтказилди. Ўзбекистон Республикаси Конституцияси байрами арафасида ташкил этилган мазкур тадбирда юртимизда инновацион экотизими шакллантириш бўйича олиб борилаётган ишлар, эришилган натижалар ва келгусидаги режалар билан таништирилди.\nЎзбекистонга GSP+ тизимининг тақдим этилиши қандай имкониятларни тақдим этади?\n2020 йил 30 ноябрь куни Европа комиссияси Ўзбекистонга преференциялар бош тизими (GSP+) бўйича бенефициар мамлакат мақомини берди. Мазкур воқелик ижтимоий тармоқларда фаол муҳокамаларга сабаб бўлмоқда.\nПойтахтимиздаги оммавий қабуллар ҳафталиги турли соҳалар бўйича ташкил қилингани фаолияти бир-бирига яқин тизимлар мутасаддиларининг мурожаатлар билан ўзаро ҳамфикру ҳамжиҳат ишлашини ҳам таъминлади. Ҳафталикнинг сўнгги кунида Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил, Бош...\nАлимент тўловчи оталар ишга жойлаштирилди\nАжрашган оилалар фарзандларининг моддий таъминотини яхшилаш мақсадида отага алимент тўлаш чорасини қўллаш осон. Бироқ, ундан алимент ундириш масаласи кўплаб муаммоларни юзага келтирмоқда. Айниқса, у ишсиз бўлса муаммо ўн чандон ортмоқда. Пахтаобод туманида бу каби масалаларнинг ижобий ечимини таъминлаш мақсадида тўртта...\nЭндокрин хасталиклар профилактикасида шифокорлар кўпинча, денгиз маҳсулотлари, айниқса, балиқ истеъмоли мунтазамлигини тавсия этишади. Сиртдан қараганда дунё уммонлари ва йирик сув ҳавзаларидан йироқ мамлакатимизда бунинг имкони паст туюлиши мумкин. Бироқ сўнгги йиллардаги изланиш ва янгиланишлар табиат бу борада ҳам халқимиздан ўз...\nФарғонада журналистлар учун пресс-тур ташкил этилди\n“Fargonaazot” акциядорлик жамиятида «Ўзкимёсаноат» акциядорлик жамияти ташаббуси билан тизимидаги корхона-ташкилотлар фаолиятини оммавий ахборот воситаларида ёритиш тизимини такомиллаштиришга бағишланган пресс-тур бўлиб ўтди.\nИнсон умид билан яшайди. Эртаси бугунидан кўра яхшироқ бўлишини истайди. Муаммосига чора излайди. Ечими топилса қушдай енгил тортади. Зеро, эзгу ниятларнинг ушалиши ҳаётдан ҳузур-ҳаловат топмоқнинг асосидир. Шу нуқтаи назардан энг чекка ҳудудлар, жумладан Олот туманида ҳам ҳокимлик ва тегишли ташкилотлар...\nМўйноқда истеъмолчилар уйи маъмурий комплекси қурилиши бошланди\nЎзбекистон истеъмолчилар ҳуқуқларини ҳимоя қилиш жамиятлари федерацияси раиси Жаҳонгир Саримсоқов Қорақалпоғистон Республикаси Мўйноқ тумани ҳокими Эрпўлат Эденбоев билан учрашиб, туманда истеъмолчилар ҳуқуқ ва манфаатларини ҳимоя қилиш яхшилаш истиқболларини муҳокама қилди.\nЮртимизда халқ билан очиқ мулоқот қилиш, аҳолининг талаб ва таклифларини ўрганиш, уларнинг дардларини тинглаш, муаммоларни имкон даражасида жойида ҳал этиш Ўзбекистон Республикаси Президентининг Халқ қабулхоналари, Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари, секторлар раҳбарлари ва давлат органларининг муҳим...\nБюджет очиқлиги тартибига риоя этмаган мансабдорларга жарима миқдорини ошириш зарур — ЎзХДП фракцияси\nХалқ демократик партиясининг Олий Мажлис Қонунчилик палатасидаги фракциясининг йиғилиши бўлиб ўтди. Унда депутатлар «2021 йил учун Ўзбекистон Республикасининг Давлат бюджети тўғрисида»ги қонун лойиҳасини иккинчи ўқишда муҳокамадан ўтказди.\nСенатор Тўрткўл тумани аҳолиси билан учрашди\nТўрткўл тумани ҳокимлигида Ўзбекистон Республикаси Олий Мажлиси Сенати аъзоси Н.Умаров, Қорақалпоғистон Республикаси Жўқорғи Кенгеси қўмита раиси Ш.Атаниязов, Ўзбекистон Миллий банкининг кредит департаменти бошқарма бошлиғи Я.Маткаримов, Қўнғирот минтақавий темир йўл узели бошлиғи Б.Худойназаровлар иштирокида учрашув ўтказилди. Унда депутатлар, сектор раҳбарлари, овул...\nПрезидент Халқ қабулхоналарининг Тошкент шаҳрида ўтказаётган оммавий қабуллар ҳафталиги қизғин мулоқотлар билан бошланди. Ҳафталикнинг илк кунида пойтахтимизнинг барча туманидаги Халқ қабулхоналари секторлар раҳбарлари, ҳудудий бошқарма ва идоралар, хизмат кўрсатувчи ташкилотлар масъуллари билан фуқаролар ва тадбиркорларнинг жонли мулоқотларини ташкил этди. Қизғин...\nShowing 41-60 of 988 items.


Ўзбекистон дзюдо терма жамоаси Марокаш Гран-присида умумжамоа ҳисобида 2-ўринни қўлга киритди - Халқ сўзи\nЎзбекистон дзюдо терма жамоаси Марокаш Гран-присида умумжамоа ҳисобида 2-ўринни қўлга киритди\n10:34 11 Март 2019 Жамият\nКеча Марокашда ўтказилган дзюдо бўйича гран-при турнири якунланди. Токио-2020 олимпиадасига рейтинг очколарини тақдим этган ушбу турнирда Ўзбекистон терма жамоаси аъзолари муваффақиятли иштирок этди.\nМусобақа якунига етгач, барча жамоалар томонидан қўлга киритилган медаллар сарҳисоб қилинди ва унда полвонларимиз иккитадан олтин ва бронза медалларига эга чиққан ҳолда гран-при турнирида умумжамоа ҳисобида 2-ўринни эгаллади.\nМарокаш гран-присида умумжамоа ҳисобида 1-ўринни Германия терма жамоаси аъзолари қўлга киритди. Улар мусобақада худди биз каби иккита олтин медалга сазовор бўлганди, бироқ уларнинг кумуш ва бронза медаллари сони кўплиги якунда немисларга қўл келди. Германия терма жамоаси аъзолари ўз ҳисобига битта кумуш ва тўртта бронза медалини қўшиб қўйишди. Кучли учликни эса иккита олтин ва битта бронза медалини қўлга киритган франциялик дзюдо усталари якунлаб беришди.\nЭслатиб ўтамиз, Марокаш гран-присида Шарофиддин Лутфуллаев (-60 кг.) ҳамда Сардор Нуруллаев (-66 кг.) олтин медаль соҳибига айланган бўлса, Ҳикматилло Тўраев (-73 кг.) ва Муҳаммадкарим Хуррамовлар (-100 кг.) бронза медалига эга чиқишганди.


Карзай ҳар қандай қарорга тайёр\nАфғонистон президенти Ҳамид Карзай мустақил сайлов комиссиясининг 7 ноябр куни ўтказиладиган сайлов юзасидан чиқарадиган ҳар қандай қарорини қабул қилишини маълум қилди.\nБу ҳақда Афғонистон президенти Озодлик радиосининг афғон хизматига берган эксклюзив интервюси чоғида билдирди.\n- Мен биродаримиз Абдуллоҳ Абдуллоҳ баёнотини эшитдим. Агар у сайловда иштирок этганда мен ўзимни бахтли ҳис қилган бўлар эдим. Унинг сайловдаги иштироки барчамиз учун фойдали бўлар эди. Нима бўлганда ҳам у ҳоҳлаган қарорни қабул қилиши мумкин,-деди Ҳамид Карзай.\nАфғонистон раҳбари, шунингдек, яқинда ўз рақиби Абдуллоҳ Абдуллоҳ билан бир қатор масалалар юзасидан учрашув ўтказганини таъкидлаб, ушбу учрашувга оид қўшимча маълумотни ошкор қилмади.


Қорақалпоғистон Жўқорғи Кенгесга раис сайланди – Газета.uz\n2 октябр 2020, 13:46 Сиёсат\nНукус шаҳрида Қорақалпоғистон Республикаси Жўқорғи Кенгесининг навбатдан ташқари саккизинчи сессияси бошланди, дея хабар қилди давлат раҳбари матбуот хизмати. Тадбирда Ўзбекистон президенти Шавкат Мирзиёев иштирок этмоқда.\nЙиғилишни Жўқорғи Кенгес раисининг ўринбосари Атабек Давлетов очди. Сессиянинг котибияти сайланиб, кун тартиби тасдиқланди, Оқсоқоллар кенгаши ва Ҳисоб-саноқ комиссияси таркиби тузилди. Оқсоқоллар кенгашининг қарорига мувофиқ, Жўқорғи Кенгес Раиси лавозимига Камалов Мурат Қаллибекович номзоди тавсия этилди.\n«Бугун қорақалпоқ элини, тупроғини, имкониятларини яхши билган, халқ таниган, турли масалаларни ҳал қила оладиган етакчини сайлаб олишимиз керак. Бердақ бобомизнинг доно сўзлари билан айтганда: халқнинг ғамини ўйлаган, юрт ғамхўри керак менга, — деди Шавкат Мирзиёев.\nПрезидент ҳозирги мураккаб пайтда раҳбар бўлиш осон эмаслигини, Қорақалпоғистонни ривожлантириш бўйича бошланган ишлар 2−3 карра кўпайтириб давом эттирилишини таъкидлади.\n«Мурат Камаловни кўп йиллардан бери танийман, — деди Президент. — У аввало ҳалол одам, ватанпарвар одам. Қаерда ишлаган бўлмасин, қорақалпоқ элининг дарди билан яшаганига гувоҳман. Энг асосийси шу. Бошқаси тажриба билан келади. У отаси Қаллибек Камалов, марҳум Муса Ерниязов ишларини давом эттириб, халқни рози қилади, деб ишонаман».\n#жўқорғи кенгесга раиси


Яна 3 та банк ва 2 та акциядорлик жамияти IPO ва SPO ўтказади | NORMA.UZ\nВазирлар Маҳкамасининг 2019 йил 26 апрелдаги 358-сон қарорида шу назарда тутилган.\nҚуйидагилар аҳоли ва тадбиркорлик субъектларига акцияларнинг бирламчи (IPO) ва иккиламчи (SPO) оммавий таклифини ўтказиши ҳақида қарор қабул қилинди:\nIPO орқали – «Ўзсаноатқурилишбанк» АТБ (10%), «Asia Alliance Bank» АТБ (10%), «Жиззах пластмасса» АЖ (25%);\nSPO орқали – «Алоқабанк» АТБ (10%) ва «Ўзбекистон республика товар-хом ашё биржаси» АО (12%).\nЭслатиб ўтамиз, 2017 йилда Акцияларнинг бирламчи (IPO) ва иккиламчи (SPO) оммавий таклифи орқали акциялари реализация қилинадиган акциядорлик жамиятлари рўйхати тасдиқланган. «Шахрисабз вино-ароқ» АЖ ундан чиқариб ташланган.\nВазирлар Маҳкамасининг 2014 йил 6 октябрдаги 279-сон қарори юқорида кўрсатилган компаниялар акцияларининг давлат пакетини реализация қилишга, шу жумладан уларни реализация қилиш баҳосини белгилашга татбиқ этилмайди.\nТашаббусчи билан келишувга кўра оммавий таклиф ташкилотчиси томонидан бошқача қоида белгиланмаган бўлса, битта шахс реализация қилинаётган акциялар умумий сонининг 0,1%идан ортиғини харид қила олмайди. Таклиф этиладиган баҳо ташаббусчи билан келишувга кўра оммавий таклиф ташкилотчиси томонидан фонд биржаси қоидаларида назарда тутилган усуллардан келиб чиқиб белгиланади.\nҲужжат Қонун ҳужжатлари маълумотлари миллий базасида эълон қилинган ва 29.04.2019 йилдан кучга кирди.


Ертўлада 9 йил қиёматни кутиб яшаган нидерландиялик оила қутқарилди - Hidoyat.uz\nАсосий саҳифа Янгиликлар Дунё янгиликлари Ертўлада 9 йил қиёматни кутиб яшаган нидерландиялик оила қутқарилди\nНидерландия полицияси олис фермалардан бирининг ертўласида 9 йилдан бери қиёмат қойим бўлишини кутиб яшаётган ота ва унинг олти фарзандини қутқарди. RTV телеканалининг хабар беришича, тўнғич ўғил маҳаллий барга борган ва ёрдам сўраган.\nФермага келган полициячилар меҳмонхонадаги шкаф ортида ертўлага тушадиган зина борлигини аниқлашди. У ерда миясига қон қуйилгани туфайли тўшакка михланган ота ҳамда унинг 16 ёшдан 26 ёшгача бўлган олти нафар фарзанди бор эди. Болаларнинг онаси оила қишлоққа кўчиб келганидан кейин вафот этгани тахмин қилинмоқда.\nОила томорқа ва уй чорваси ёрдамида кун кечирган.\nДренте провинцияси полицияси ферманинг 58 ёшли ижарачисини қўлга олди. У маълумот беришдан бош тортяпти. Ферма эгасининг эса ертўлада оила борлигидан хабари бўлмаган.\nҚўшниларнинг сўзларига кўра, ижарачи шу пайтгача ҳеч кимни фермага яқинлаштирмаган, қўшнилар билан алоқа қилмаган.\nНасимий ўлимига фатво берган руҳоний талвасаси ёхуд “Манда сиғар икки жаҳон…”


«КВАРЦ»: КАМ ХАРАЖАТ, ЮҚОРИ САМАРА - Ўзбекистон овози газетаси\nКорхонада уч йил муқаддам иқтисодий самарадорликни юксалтириш, молиявий ва моддий ресурслардан унумли фойдаланиш, ишлаб чиқаришни модернизация қилиш дастури қабул қилинган эди. Бугунга келиб бундай ислоҳотлар мевасини берди. «Кварц»нинг соф фойдаси 2014 йилга нисбатан икки баробар ўсди.\n— Биз илгари шишасозлик учун асосий хомашё бўлган кварц қумларини хориждан олиб келар эдик. Шунинг ўзига йилига 3 миллион доллар сарфланар эди, — дейди корхона таъминот бўлими бошлиғи Бахтиёр Тошболтаев. — Кварц қумларининг Ўзбекистоннинг Навоий вилоятидан топилиши туфайли корхонамиз юз фоиз маҳаллий хомашёдан фойдаланишга ўтди.\nЖаҳон банки кредит маблағлари эвазига Европа машинасозлигининг етакчи компанияларидан электр қувватларини 20 фоиз кам сарфлайдиган, самарадорлиги 20 фоиз юқори янги ускуналар келтирилди. 2017-2019 йилларда эса электр қувватини 40 фоизга тежайдиган шиша идишлар ишлаб чиқариш технологияси келтириб ўрнатилади.\nЖорий йилда маҳсулотни хумдонда пишириш вақти янги технология асосида 65 фоизга камайди. Натижада табиий газ шунча миқдорда кам сарфланадиган бўлди.\nУшбу тежамкорликлар «Кварц»нинг молиявий жиҳатдан мустаҳкамланишига, ишлаб чиқариш қувватини оширишга олиб келди. 2016 йилда 227,3 миллиард сўмлик маҳсулот ишлаб чиқарилган бўлса, бу кўрсаткич 2017 йилнинг биринчи ярмидаёқ 143,6 миллиард сўмликка етди. Соф фойда ўтган йили 56,8 миллиард сўм бўлган бўлса, жорий йилнинг биринчи ярмидаёқ 49,1 миллиард сўмни ташкил этди.\nЯна бир кўрсаткич аҳамиятга молик. Маҳсулот таннархи 2016 йилда 10,4 фоизга, 2017 йил биринчи ярмида яна 10,2 фоизга арзонлашди. Натижада «Кварц» халқаро миқёсда эътирофга сазовор бўлди. Унинг маҳсулотларига ISO 9001-2015 ва ISO 5001 каби халқаро стандарт белгилари берилди. Халқаро бизнес ташаббуслари уюшмасининг Париждаги дирекцияси томонидан «Сифат соҳасидаги етакчилик учун Халқаро юлдуз» мукофоти берилди.\n– Ишлаб чиқариш қувватини икки баробарга оширадиган замонавий технологик линия сотиб олиш устида ишлаяпмиз, — дейди «Кварц» бош директори Акмалжон Пўлатов. — Хитойнинг «Shanqhai Pony Technology» Co.Ltd компанияси билан бу ҳақда шартнома имзоладик. Тез орада ойна цехида модернизация ишларини бошлаймиз.\n1500 кишилик меҳнат жамоаси ой сайин кенгайиб бормоқда. Корхонада полиэтилен қоп ва плёнкалар, ўров қоғозлари ҳам ишлаб чиқарилмоқда. Ойналарга исталган рангдаги тасвирларни тушириш ҳам йўлга қўйилди. Натижада қисқа вақт ичида 110 га яқин янги иш ўрни яратилди.


ДИНИМИЗНИНГ ОҚИМЛАРГА МУНОСАБАТИ\n353 кўриб чиқилди\nИслом дини бутун инсониятни абадий саодатга эриштирувчи диндир. У барчани ўзаро тинчлик асосида яшашга ва бир-бирига меҳр-оқибат кўрсатишга буюради. Бугунги кунда дунё аҳолисининг тахминан 1,3 миллиарди ислом динига эътиқод қилади. Уларнинг 92,5 %ни аҳли сунна вал жамоа йўналишига мансуб мусулмонлар ташкил этади. Ушбу йўналишдаги мусулмонлар Қуръон ва суннатга қатъий амал қилиб, Расулуллоҳ соллаллоҳу алайҳи ва саллам ва у зотнинг издошлари йўлларидан бормоқдалар. Улар бир-бирлари билан якдилликда, тинч-тотувликда ҳаёт кечирмоқдалар. Аммо булардан фарқли ўлароқ, ислом тарихида кўпгина адашган фирқалар ҳам зоҳир бўлди. Улар мусулмонларнинг орасида ихтилоф, тафриқа уруғларини сочиб, турли хил фитналарни келтириб чиқардилар, мусулмонларнинг бошига сўнгсиз кулфатларни ёғдирдилар. Уларнинг ихтилофлари баъзи ҳолларда кўнгилсиз ноҳушликларга сабаб бўлди. Бунга, жумладан, ҳар қандай мазҳабга эргашишни, яъни, мужтаҳид олимлар ишлаб чиққан хулосани тўғри деб тан олишни хато ҳисоблайдиган тоифаларни мисол келтириш мумкин. Бундай тоифалар оммани ўзларининг нотўғри ва асоссиз фикрларига эргашишга чорлайдилар. Шу орқали ўзларининг тарафдорларини кўпайтиришга ва мусулмонлар орасида бемазҳабликни ёйишга интиладилар. Расулуллоҳ соллаллоҳу алайҳи ва саллам ҳадиси шарифларида ўзларидан кейин умматлари кўпгина фирқаларга бўлиниб кетиши ҳақида хабар берганлар.\nРасулуллоҳ соллаллоҳу алайҳи ва саллам: «Албатта, бани исроил 72 фирқага бўлинган. Менинг умматим эса 73 фирқага бўлиниб кетади. Уларнинг барчаси жаҳаннамдадир. Фақат, улардан биттасигина мустасно. У эса жамоатдир», - дедилар.\nДарҳақиқат, пайғамбаримиз Муҳаммад соллаллоҳу алайҳи ва салламнинг башоратларини тасдиқи сифатида у зотдан кейин кўпгина фирқалар пайдо бўлди. Расулуллоҳ соллаллоҳу алайҳи ва саллам уммат ичида парокандалик ва тафриқани келтириб чиқарган фирқаларнинг барчаси дўзахга киришини, умматнинг ичидан фақат бир жамоагина нажот топишини баён қилдилар. Бу бахтли жамоа аҳли сунна вал жамоадир. Биз мусулмонлар доимо Расулуллоҳ соллаллоҳу алайҳи ва саллам ва у зотнинг саҳобаларини йўлларидан юришимиз , бу йўлда улуғ мужтаҳид мазҳаббошиларимизнинг кўрсатмаларига амал қилишимиз лозим бўлади. Шу билан биргаликда, турли бузғунчи оқимларнинг таъсирига берилмаслигимиз, аксинча, уларни ҳақ йўлга чорлашимиз зарурдир. Зеро, Расулуллоҳ соллаллоҳу алайҳи ва саллам барча мусулмонларни ўзаро иттифоқ бўлиб, дўст – иноқ , тинч-фаровон яшашга буюрганлар. Ихтилофга берилиш оқибатида турли фирқаларга бўлиниб кетиб, нотинчликларни келтириб чиқаришдан қайтарганлар.


Бабаян уйидаги бассейнда "Пахтакор" логотипи ўрнига Беғамовнинг расмини қўймоқчи — матбуот анжуманидаги энг қизиқарли жараён\nMr.NoBoDy 24.06.2019 14:42\n"Локомотив" бош мураббийи этиб тайинланган Самвел Бабаян иштирокида матбуот анжумани ўтказилди.\nУнда Самвел Бабаяннинг кириш сўзлари, узоқ танаффусдан кейинги баъзи ҳақиқатлари ва ҳоказо ҳақида сўз борди.\nМатбуот анжуманида сайтимиз ходимлари қатор саволлар берилди. Хусусан кеча сайтимизда эълон қилинган "Бабаянги қандай савол берардингиз" деган хабардаги мухлислар йўллаган саволлар алоҳида ўқилди.\nЖиддий, муҳим ва долзарб саволлардан сўнг сайтимиз ходими Шаҳбоз Беғамов Бабаянга қизиқарли савол билан мурожаат қилди.\nШаҳбоз Беғамов: - Ҳазиломуз савол. Балки ростдир, балки йўқ, билмадим. Аммо эшитишимизга қараганда, уйингиздаги бассейнда "Пахтакор" логотипи туширилган экан. Ҳозир ҳам ўша логотип ўрнидами ёки уни "Локомотив" рамзига ўзгартирдингизми?\nСамвел Бабаян: - Зўр ғоя бердингиз (кулади). Энди бассейнга сизнинг расмингизни қўяман. Ҳазиломуз саволга жавобим шундай. Умид қиламанки, хафа бўлмайсиз. Умуман журналистлар орасида мен учун Шаҳбоз Беғамов энг ҳурматга сазовор. Ростан. Профессионал сифатида ўсяпсиз. Бугунги кўп саволларингиз жуда ўринли ва яхши. Беғамов бугун берган кўплаб саволларингизни анчадан буён мен ўзимга бермоқчи бўлиб юргандим. Баракалла, гап йўқ.\nФақат бир илтимос ва тавсия. Ҳақиқат ўзгармайдиган нарса. Қачонки ҳақиқатни ёзаётганда ички ҳиссиётларни жиловлаган ҳолда уни оммага тақдим этиш лозим. Инсон ўз истаги ёки тавсияларини касби орқали оммага тақдим этмаслиги лозим. Журналистлик касби жуда обрўли. Бунда ҳақиқатгўй бўлиш керак. Масалан терма жамоадаги фаолият давомида баъзи футболчилар бўйича тавсияларингиз бу сизнинг қарашингиз. Биламан, бу борада сизнинг ўз қарашларингиз мавжуд. Умуман, журналистлар, мухлислар кўп нарсалар ҳақида атрофлича тасаввурлари бўлмайди. Масалан футболчилар танлови бўйича. Кимдир майдонга тушмаслиги ёки тушиши кўплаб жиҳатлар билан боғлиқ бўлади. Масалан жароҳат, руҳий тайёргарлиги, мураббий фалсафасини қай даражада тушунишлиги ва ҳоказо.\nКимни танлаш кераклиги ҳақида мураббийга ташқаридан тавсия берилиши нотўғри. Журналистлар тарафидан ҳам бу нопрофессионаллик, деб ўйлайман. Футболчилар танлови мураббий ваколатидаги иш.\nШаҳбоз Беғамов: Гапингизни тушундим, аммо терма жамоадаги фаолиятингиз давомида таркибда керакли миқдорда ротациялар амалга ошмагани учун танқид қилганман. Таркибни танлаш мураббий ваколатидаги иш, тушунаман. Лекин исталган терма жамоада таркиб борасида матбуотда баҳс ва мунозара, саволлар ёки муҳокама бўлади. Бу табиий жараён. Жаҳон чемпиони Йоахим Лёвнинг ҳам танлови доим муҳокамада бўлади.\nСамвел Бабаян: Биз Германия ёки Эрон каби ротацияларни амалга ошира олмаймиз. Бизда иқтидорлар кўп, лекин танлов у қадар кўп эмас. Биздаги иқтидор ёки истеъдод эгаларининг барчаси ҳам Германия ёки Эронда бўлгани каби топ даражага чиқавермайди.


Бош саҳифа АжойиботларИжодкорларнинг метин иродаси\nАсар ёзиш бу сўздан иморат қуришга ўхшайди. Ҳар бир ижодкор ўзининг қалбидаги ва миясидаги ғояларни,фикрларни ва дардларини яхлит сюжетга бирлаштириб, композиция асосида “бадиий иморат” барпо этади. Ҳар бир сўз устида эринмасдан ишласа, асар янада сифатли чиқишини буюклар амалда исботлашган. Аммо, ёзувчилик одамдан энг аввало сабр-тоқат ва матонат,метин ирода талаб қилади. Ўзининг асарига вақти ва кучини аямаган ижодкор иродали ижодкордир. Бундай адиблар адабиёт тарихида кўп учрайди. Масалан:\nНиколай Васильевич Гоголь (1809-1853)\nГраф Толстой эса ўз номига мос келадиган йирик жилдли асарлар ёзгани барчага маълум. “Уруш ва тинчлик” 4 жилддан иборат бўлиб, 2000 дан ортиқ саҳифага эга. “Анна Каренина” ҳам таҳминан 1050 варақни ташкил қилади. Улардан ташқари Толстойнинг барча асарлари умумий 90 жилдни қамраб олиши адибнинг кучли иродасидан далолат бериб турибди. Лев Николаевич ҳар биттаси 500 саҳифали “Уруш ва тинчлик”ни бир неча бор қайтадан кўчириб чиққани ҳам фикримизга далил бўла олади.\nФранциялик бу адиб ҳақида эса ҳар қанча гапирсак ҳам оз. “Инсоният комедияси” режа бўйича 100 жилдли романдан иборат бўлиши ва у Франциянинг ХIХ асрдаги умумий манзараси бўлиши лозим эди. Адиб ўз чидам ва иродаси билан кунига 18 соатлаб, кунига бир маҳал овқатланиб, қоронғи хонада,шам ёруғида ижод этгани барчага маълум. Бальзак уйқуни енгиш учун тинимсиз қаҳва ичаверган. Гарчи, Бальзак режасини тўлиқ тугалламаган бўлса ҳам, ўз қалам кучи билан 88 та романни, қисқа 20 йил ичида (1830-1850) ёзиб битирди.\nИнглиз фантасти — болалик пайтида ҳам,балоғатга етганда ҳам оёғини синдириб олган ва натижада Герберт Уэллс бир умрга ногирон бўлиб қолган. Лекин, ёзувчиларга шунақа темир ирода ато этилган-ки, буюк асарлар ҳар қандай шароитда ҳам яратилаверади.\nЭрнест Хемингуей (1899-1961)\nМатонатли адиб ва шоирлар фақат Ғарбда учрамайди. Бизнинг юртда ҳам ижодкорлар адабиётнинг оғир синовларига бардош бериб,қийин даврларда ҳам ажойиб асарлар яратишганини таъкидлаш лозим.\nЖадидларнинг мураккаб ижодий фаолияти, Чўлпон ва Усмон Носирнинг шимолий ўлкалардаги шеърлар битганлари, Абдулла Қаҳҳорнинг мисқоллаб сўз тергани ва мустаҳкам асарлар яратгани, Ойбекнинг тилдан қолиб, ўнг қўли ишламай қолганида, чап қўлда ҳам асарлар ёзавергани, Одил Ёқубовнинг Совет-Япон урушидаги жанг майдонларида ҳам қоғоз қоралагани, Озод Шарафиддиновнинг машаққатли меҳнатларини айтиш жоиз… Умуман,қайси давр бўлишидан қатъий назар адабиётга виждонан ва қалбан ёндашган ижодкорлар Ғарбда ҳам, Шарқда ҳам кўп учрайди.\nЎзбекистон халқ ёзувчиси Абдулла Қаҳҳор: “Агар ёзувчининг аҳлоқ кодекси тузиладиган бўлса, ҳалоллик ва шижоатни биринчи моддага қўярдим, чунки, ёзувчининг бошқа ҳамма хислатлари унинг қай даражада ҳалол, нақадар шижоатли зеҳнига боғлиқдир ” деганида ҳам айнан шижоат ва матонатни назарда тутган эди . Зеро, адабиёт ижодкорларнинг шундай юксак ҳислатлари билан тирикдир.\n← Аввалги Аввалги Шифокор-ёзувчилар\nКейинги → Кейинги: Буюклар ҳаётидан қизиқ фактлар


Жиззахда ГАЗ-53 юк машинаси ағдарилиб кетди. Вояга етмаган бола вафот этди\n09:33 / 05.11.2021\nЖиззах вилояти Бахмал туманида бошқарувни йўқотган ГАЗ-35 юк машинаси ағдарилиб кетган. Оқибатда унинг йўловчиси 16 ёшли бола воқеа жойида вафот этган. Бу ҳақда вилоят ИИБ ахборот хизмати хабар бермоқда.\nМаълум қилинишича, жорий йил 21 октябрь куни соат 17:20 ларда Жиззах вилояти Бахмал туманидан ўтган 4К247 Ўсмат-Узунбулоқ автомобил йўлининг 14-километрида одам ўлими билан боғлиқ йўл-транспорт ҳодисаси содир бўлган.\n1989 йилда Бахмал тумани Узунбулоқ ҚФЙда туғилган ҳайдовчи ГАЗ-35 юк машинасини Узунбулоқ-Зафаробод йўналиши бўйлаб бошқариб кетаётганда бошқарувни йўқотиб йўл четига чиқиб ағдарилган. Оқибатда машина салонида йўловчи сифатида кетаётган вояга етмаган 2005 йилда туғилган Бахмал тумани Узунбулоқ ҚФЙда яшовчи бола оғир тан жароҳатлари олиб воқеа жойида вафот этган.\nҚайд этилишича, ҳодиса юзасидан Бахмал тумани ИИБ тергов бўлими томонидан терговга қадар суриштирув ишлари олиб борилмоқда.\nЖиззахда содир бўлган ЙТҲда ағдарилиб кетган Nexia ҳайдовчиси вафот этди\nЖиззахда «Жигули» уриб юборган 3 ёшли қиз вафот этди\n00:58 / 27.11.2021\nҚорақалпоғистонда уч нафар майор тунда видеоселектордан қайтаётганда автоҳалокатга учраб, ҳалок бўлди\n19:42 / 23.11.2021\nҚўнғиротда Cobalt ва «Газ 53» тўқнашиши оқибатида машиналарнинг бири ёниб кетди


UzCard хызметинде жүз берген машқала итибарсыз қалдырылмайды. Нызамшылыққа өзгерислер киргизиледи – Орайлық банк » KarInform\nUzCard хызметинде жүз берген машқала итибарсыз қалдырылмайды. Нызамшылыққа өзгерислер киргизиледи – Орайлық банк\nUzCard хызметинде машқалалар басланғанлы берли Орайлық банк ўәкиллери тәрепинен бағдарламалық тәмийинлеў бойынша қәнигелер менен биргеликте төлеў системасы хызметин тиклеў бойынша жәрдем берилмекте. Бул ҳаққында Орайлық банктиң баспасөз хызметине тийкарланып Daryo.uz хабар бермекте.\nҲәзир системаны тиклеў бойынша биринши басқыш жуўмақланды – төлеў карталарындағы қалдықлар ҳаққындағы мағлыўматлар базасы тикленди. Екинши басқыш – төлеў терминаллары хызметин тиклеў күн даўамында әмелге асырылады.\nПуқаралар зәрүрлик болған жағдайда нақ пул ушын хызмет көрсетиўши банклерге мүрәжат етиўи мүмкин. Буның ушын ҳәзир карта ашылған банк филиалларына барыў керек (терминаллар хызмети тикленгеннен кейин ҳәр қандай банктиң қәлеген филиалына мүрәжат етиўге болады). Орайлық банк тәрепинен коммерциялық банклер менен биргеликте мәмлекеттиң барлық аймақларындағы филиалларды нақ пул менен тәмийинлеў бойынша жумыс алып барылды.\nОрайлық банк жүз берген жағдай итибарсыз қалмайтуғынлығын билдирди. Орайлық банктиң турақлы жумыс ислеўин тәмийинлеў мақсетинде төлеў системалары хызметин қадағалаў ҳәм муўапықластырыў бойынша нызамшылыққа ҳуқық ҳәм миннетлемелер менен тәмийинлеўши өзгерислер киргизиледи.


Жиззахда тиббиётнинг аҳволи қай даражада? » Sangzor.uz - Инновацион ахборот портали\nSangzor.uz » Жиззах янгиликлари » Жиззахда тиббиётнинг аҳволи қай даражада?\nЖиззахда тиббиётнинг аҳволи қай даражада?\nАйни пайтда Жиззах вилоятидаги аҳоли сони 1 млн 330 мингдан ортиқ кишини ташкил қилмоқда. Шундан 200 мингдан ортиқ аҳоли Шароф Рашидов туманида истиқомат қилади.\nХўш, бугун туманда аҳолига тиббий хизмат кўрсатаётган шошилинч тиббий ёрдам хизмати қай даражада ўзини оқламоқда? Аҳолининг барча қатламлари тиббий хизматдан фойдаланиши учун етарли даражада шароит яратилганми?\nХалқ депутатлари Жиззах шаҳар Кенгашидаги O‘zLiDeP депутатлик гуруҳининг навбатдаги йиғилишида Республика шошилинч тиббий ёрдам илмий маркази Жиззах филиали тез тиббий ёрдам бўлими бошлиғи Абдували Жонибеков шу каби саволларга атрофлича жавоб берди.\nУнинг таъкидлашича, Жиззах вилояти шошилинч тиббий ёрдам тизими – РШТЁИМнинг ҳудудий 220 ўринли филиали ҳамда туманлардаги жами 225 ўринли шошилинч тиббий ёрдам бўлимларидан ташкил топган. Вилоятда хирургик реанимация бўлими йўқ. Жорий йилда ўринлар сони 250 тага оширилиб, қўшимча 12 ўринли хирургик реанимация бўлими барпо этилиши белгиланган. Ҳозирда янги курилиш ва реконструкция ишларининг лойихаси ишлаб чиқилиб, ҳаётга татбиқ этилмоқда.\n“Вилоят бўйича барча турдаги алоқа воситаларидан “103” ракамига бўлган қўнғироқлар тўғридан-тўғри “Сall маркази”га келиб тушади. 2018 йилда вилоят бўйича “103” хизмати чақириқлари сони 364912 тани ташкил этган. Бугунги кунда марказнинг техник ҳолати қониқарли бўлгани билан бинолар капитал таъмирга муҳтож. Бинонинг иситиш тизими, электр тармоқлари, иссиқ ва совуқ сув тармоқлари, оқова сув қувурлари аянчли аҳволда”, – дея қўшимча қилди у.\nМаълум бўлишича, вилоятда соҳага оид бир қатор муаммолар тўпланиб қолган. Жумладан, туман тез тиббий ёрдам бўлимлари бугунги кун талабига жавоб бермайди, капитал таъмирга муҳтож. Қолаверса, малакали мутахассислар ҳам етишмайди. Мисол учун, шошилинч тиббий ёрдам бўлимларида асосий врачлар таъминоти 52фоизни, тез тиббий ёрдам бўлимларида 29 фоизни ташкил этади. Мутахассислар асосан ўриндош врачлар ҳисобига тўлдирилмокда.\nЙиғилиш давомида O‘zLiDeP депутатлик гуруҳи аъзолари аҳолига тез тиббий ёрдам кўрсатишни яхшилаш, тизимдаги мавжуд муаммо ва камчиликларни бартараф этиш бўйича ўз таклиф ва мулоҳазаларини билдиришди.\nЙиғилиш сўнгида ушбу масалалар юзасидан қатъий депутатлик ва жамоатчилик назоратини олиб боришга келишиб олинди.


РАМАЗОН ТУГАБ БОРМОҚДА... ОХИРГИ ИМКОНИЯТЛАРНИ ҚЎЛДАН БОЙ БЕРМАНГ! - Fitrat.uz\nБош саҳифа / Аёллар сахифаси / РАМАЗОН ТУГАБ БОРМОҚДА… ОХИРГИ ИМКОНИЯТЛАРНИ ҚЎЛДАН БОЙ БЕРМАНГ!\nРАМАЗОН ТУГАБ БОРМОҚДА… ОХИРГИ ИМКОНИЯТЛАРНИ ҚЎЛДАН БОЙ БЕРМАНГ!\nIyun 24, 2017\tРАМАЗОН ТУГАБ БОРМОҚДА… ОХИРГИ ИМКОНИЯТЛАРНИ ҚЎЛДАН БОЙ БЕРМАНГ!da fikr bildirishni o'chirish 187 Кўришлар\nЭзгуликларга бой, ҳайратомуз, Аллоҳнинг изни ила қалбларимизга шифо бўлган, рўза ва ибодат ойи ажиб Рамазон яқинда бизларни тарк этади.\nРамазон узоқ кутилган меҳмонга ўхшайди. Биз уни бутун йил давомида кутамиз, ва мана у бизнинг уйларимизга кириб келади, лекин, кўпинча, биз унга етарлича эътибор кўрсата олмаймиз. Барча ишларимизни йиғиштириб қўйиб, тўлалигича боримизни унга бағишламаймиз. Рамазоннинг дастлабки ҳафтасида “мослашув” жараёни кечади. Бизнинг нозик танамиз кун давомида таомсизликка кўникади ва биз ўзимизни юпатамиз: “Ҳеч қиси йўқ, яна бир неча кун ва мен бор ғайратим билан ҳаракатни бошлайман, қимматли Рамазоннинг ҳар бир дақиқасини ғанимат биламан”. Шу тарзда, ифторликларга бориш, дўстлар билан мулоқот қилиш, кундалик ишлар билан бу ойнинг ўтиб кетганини сезмай қоламиз.\nОхирига яқин бизнинг қулайликка ўрганиб қолган танамиз узоқ муддатлик таом ва сувдан тийилиш сабаб чарчай бошлайди, Рамазоннинг охирги ўнкунлигида иложи борича ғайрат кўрсатиш ўрнига, бўшашиб қоламиз. Ва ушбу муборак ойнинг тугашига бир неча кун қолгандагина бизни қайғу, ҳасрат қуршаб олади ва салгина вақтдан кейин биз Рамазон шукуҳини ҳис қила олмаслигимизни, таровеҳ намозини ўқий олмаслигимизни, саҳарликка уйғонмаслигимизни аниқ англаб етамиз.\nҲа, Рамазон ҳам худди умримиз сингари тез ўтиб кетади. Ахир интиҳо ибтидодан муҳимроқдир, дея бежизга айтишмайди – ку. Шунинг учун, ой якунига бор – йўғи саноқли соатлар қолган бўлса ҳам, барчасини ўзгартиришга имконимиз бор.\nҚандай қилиб? Энг аввало, қалбимиз ва тафаккурмиз билан қўлдан бой берилган имкониятлар, рўзамиздаги нуқсон ва камчиликлар, бу ойга керакли эҳтиром кўрсата олмаганимиз учун, чин дилдан пушаймонлик билан Аллоҳ таоло олдида тавба қиламиз.\nКейинчи? Унутманг, Рамазоннинг охирги куни бўлса ҳам, кўп нарсага улгуришимиз мумкин. Бу ойда қилган эзгу амалларимиз бир неча баробарга кўпайтирилади – бу ҳақиқат барчамизга маълум. Шошилинг, савоб ишлар биз уларни амалга оширишимизга ташна. Закотингизни беринг, хайр – эҳсон тарқатинг. Атрофингизда унга муҳтож бўлганлар аниқ топилади. Оила аъзоларингизни хурсанд қилинг, исломга оид билимларингизни оширишга доир ҳаракатингизни бошланг. Ҳа, одатда, бундай ишлар бизнинг Рамазонга мўлжаллаган режамиз рўйхатидан жой олади. Лекин у тугаб бораётган бўлса ва биз ўз олдимизга қўйган эзгу мақсадларимизга ҳали эриша олмаган бўлсак, уларни амалга оширишни бугундан бошлашимизга ҳеч нарса халақит бермайди. ИншаАллоҳ, Яратганнинг инояти билан охирги муқаддас кечалардан фойдаланиб, барча яхши мақсадларимизга эришамиз.\n(Шахноза Олимбой қизи таржимаси)\nАввалги ШАҲЗОДА ЧАРЛЬЗНИНГ МУСУЛМОНЛАР ҲАҚИДАГИ ЭЪТИРОФИ\nКейинги ИШИД нима сабабдан болаларни оммавий қирғин қилмоқда\nҲАЗРАТИ РУҚАЙЙА бинти Муҳаммад (соллаллоҳу алайҳи ва саллам)\nҲАЗРАТИ ЗАЙНАБ (бинти Муҳаммад соллаллоҳу алайҳи ва саллам)\nIyun 26, 2019\nAvgust 16, 2017\t4,860\nMart 11, 2017\t4,240\nIyun 22, 2017\t3,853\nAprel 6, 2017\t3,047\nFevral 18, 2017\t2,695\nYanvar 23, 2020


Урганчнинг иккинчи умри « Ўзбекистон Халқ Ҳаракати\nУрганчнинг иккинчи умри\n16 December 2018 - 19:01\nМанбаларда “Гурганж”, “Урганж” шаклида номи қайд этилган Урганч шаҳри тўғрисида фикр-мулоҳаза юритишдан аввал бу шаҳарнинг биринчи минг йиллик бошида гуллаб, яшнаганини ёдга олмоқ маъқул, деб ўйлайман. Камина “Буюк Беруний” номли достонимда ана ўша тарихни қисман таърифлаган эдим:\nКарвонлар ўтади қўнғироқ чалиб,\nКўҳна Шарқ тобора борар юксалиб.\nРақобатдош эрур Турону Эрон,\nАрабий лисонда сўзларлар бийрон.\nБарига сабабдир билим деган ганж,\nХоразм бирлашди – пойтахтдур Урганж.\nМинг йиллик шу йўсин топди-ку якун,\nБилим машъалидан чароғон очун.\nҲақиқатан ҳам тарихга бир қур назар ташласак, араб ва форс олимлари Хоразмнинг юксалишига катта улуш қўшганликларини англаймиз. Хусусан, хоразмлик олиму шоирларнинг аксарияти араб, форс тилларида асар битганлар. Аммо, шу баробарида Хоразмнинг қадимий маданияти сақланиб қолгани ҳам маълум. Тўғри, хоразмий ёзуви ва тили аста-секин йўқликка юз тутди; бироқ, муқаддас замин ўзининг руҳий оламини бой бермади. Манбаларда қайд этилишича, буюк аллома Абу Райҳон Беруний илм-фан дунёсига эндигина қадам қўяётган биринчи минг йиллик охирида унинг юртига Урганч амири бостириб киради. Таниқли олим П.Г. Булгаков “Абу Райҳон Беруний” номли рисоласида ўша фактни келтиради: “995 йили Урганч амири Маъмун ибн Муҳаммад кутилмаганда Котга ҳужум қилиб, уни босиб олади, котлик Хоразмшоҳни қатл эттириб, бутун Хоразмни ўз ҳукми остига бирлаштиради. Бу уруш барча… қатори Берунийга ҳам ғоятда қимматга тушади: унинг қанчадан-қанча машаққатлар билан ясаган глобуси, кўп йиллик кузатишлар натижасида эришган илмий ютуқлари йўқ бўлди.” ( (П.Г. Булгаков. “Абу Райҳон Беруний”, Тошкент, 1973. 11-бет.)\nМазкур рисолада таъкидланишича, босқинчи подшоҳ 997 йилда оламдан кўз юмади; 997 йилда Хоразм тахтига ўтирган Али ибн Маъмун аллома Берунийни ўз юртига қайтишга таклиф этади. Демакки, Хоразмнинг юраги Урганч бундан салкам бир мингу йигирма йил аввал ўзининг олтин даврига қадам қўйган экан. Бу шаҳарда Маъмун академияси тузилгани, бу академия токи 1017 йилга қадар фаолият кўрсатгани мулоҳазаларимизнинг яққол далили ҳисобланади.\nПодшоҳ ва адиб Абулғозий Баҳодирхоннинг ёзишига қараганда, пойтахтнинг Урганчдан Хивага кўчирилишига Амударё ўзанини ўзгартиргани сабабчи бўлган. Камина ўша тарихни назмга шундай тизади:\nДерлар: дарёнинг ҳам париси бордур,\nПарининг қарори асл қарордур.\nЧўл ҳосил бўларди сув тортилганда,\nРуҳият чўкарди ғам ортилганда.\nҚуриб қолар эди гоҳо дала-туз,\nУрганж таназзулга бурар эди юз.\nШундай тадбир тузди Араб Муҳаммад,\nХивани пойитахт қилгайдур албат!\nБугунги кунда Хива шаҳри жаҳон сайёҳларининг зиёратгоҳига айлангани маълум. Хоразмнинг аввалги минг йилликнинг олти асридаги пойтахти қолдиқлари эса Кўна Урганч ( “Кўна” хоразмча шевада “эски” демак.) да сақланган бўлиб, ўттиз гектарлик табаррук майдон Туркманистон Республикаси ҳудудидадир. Ниҳоятда қулай нуқталарда, Шовот каналининг икки соҳили бўйларида эса Янги Урганч қад ростлади. Шуни алоҳида таъкидлаш жоизки, Истиқлолдан кейинги йилларда бутунлай қайтадан қурилди. Дейлик, бундан йигирма йил аввал Урганчни келиб кўрган сайёҳ яна қайтадан шаҳарни кезса кўзларига ишонмаслиги аниқ.\nШаҳарсозликнинг ҳам миллий, ҳам европача усуллари ўзаро қоришиб кетганлиги сизга бетакрор завқу шукуҳ бағишлайди. Ўта нозик дид ила қурилган иншоотлар, турар-жойлар, хиёбонлар, кўллар ҳақиқатан Хоразм юрагига айланган шаҳарнинг ўтмиши ва ҳамда бугунги куни қиёфаларини рамзий маънода муштарак айлаган.\nМанбаларда “Хоразм” атамаси хусусида ажабтовур маълумотлар учрайди. Камина шу маълумотларнинг айримларини назм ипига тузган эди:\n“Хоразм” не демак? “Қуёш ўлкаси”,\nУнда зоҳир эрур малак нафаси.\nЗардушт юртин “Гаиризао” демиш,\nБунда ўт-ўлан кўп, кўп эрур емиш.\n“Хоарразм” – гўшт ва ўтнинг макони,\n“Хаҳрезм”дир – баҳодирлар майдони.\n“Хўвор зам” – “Қуёш ери ўлкаси”дир,\n“Зам”ни “зем” деганлар ўтмишда ахир.\nБалки “земля” сўзи бизники азал,\nХоразмча бермиш кўп сўзга сайқал.\nҒаройиб жиҳат шундан иборатки, биз кўниккан русча сўзларнинг айримлари қадимий хоразмий тилига мансублиги борасида фикр-мулоҳазалар айтилмоқда. Бу бежиз эмас. Негаки, олис ўтмишда гуллаган, гуркираган Хоразмнинг ажабтовур тарихи ҳали тўлақонли ўрганилган эмас. “Авесто”, Султон Жалолиддин Мангуберди тарихига оид ёдгорликларнинг Урганчда шаҳар ҳуснига ўзгача маъно-мазмун бағишлаётгани инсони тўлқинлантириб юборади. Бир достонимда шу воқеликни таърифлаган эдим:\nАсл ўғлонингни мангуга берди,\nБугун шараф топган, бил, Мангуберди.\nЖаҳон нигоҳида турибди Хива,\nЧунки, бунёдкорлик кетмас беҳуда.\nБутунлай бошқадан тикланмиш Урганч,\nТиллодек ярақлар пештоқларда ганч.\nБуюк бунёдкорлик этмоқда давом,\nТилларда жаранглар “ўзбек” деган ном.\nЎзбекистонни букун тан олмиш жаҳон,\nТилакка куч берур мусаффо осмон.\nБу кун воқе бўлмиш Зардушт ўйлари,\nЭзгу ниятларга туташ тўйлари.\nЭзгулик бир ғолиб бўлғай муттасил,\nШу йўлда фидойи юртнинг каттаси.\nУнинг фармони-ла юртим Хоразм,\nҚайтадан тикланмиш – солиб кўр разм.\nВоҳани танимай қолурсан баъзан,\nҲеч нишон қолмабди эски шаҳардан.\nБоғлар товланади минг битта тусда,\nХивага борурсан троллейбусда…\nЎсмирлик даврларимни кўп эслайман. Ўтган асрнинг етмишинчи йиллари… Туғилиб, ўсган юртим Хонқа вилоят марказига ёндош бўлгани боис шу шаҳарга тез-тез бориб, манзараларини томоша қилар эдим. Айниқса, “Комсомол кўл” дея аталмиш сув ҳавзаси диққатимизни тортарди. Ана ўша идрокка муҳрланган лавҳаларни бу кунги лавҳалар билан хаёлан солиштирсам осмону ерча тафовут мавжудлигига ишонаман. Гоҳо Урганч кўчаларидан кетаётиб ўзимни худди Тошкентда юрган каби ҳис этаман. Қарангки, қисқа муддатда Урганч шаҳри ниҳоятда тараққий этибди. Ўз-ўзимча хаёл қиламан: айнан мустақилликдан кейин Урганч шаҳрининг иккинчи умри ибтидо топмадимикан? Ҳа, чиндан ҳам шундай. Авваллари жаҳоннинг турли гўшаларидан келадиган сайёҳлар тўғри Хивага ўтиб кетган бўлсалар, эндиликда саёҳатни вилоят марказидан бошлайдилар. Урганч темир йўл вокзалининг замонавий усулда барпо этилгани сайёҳларга бир олам завқ улашади. Шовот каналида эса саёҳатчилар учун кема қатнови ҳам йўлга қўйилган. Амударё сувларини ўзида мавжлантирадиган мазкур канал равиши ўзгача. Зотан, 1863 йил май ойида Хоразмга ташриф буюрган венгер олими Ҳерман Вамбери бу дарё сувини мақтаб ёзганидан воқифмиз: “ Туркистон халқи Амударё сувининг мазалилиги ва ёқимлилиги жиҳатидан дунёда тенгсиз дарё эканлиги билан, албатта, фахрланади. Унга бу жиҳатдан ҳатто, муборак Нил дарёси ҳам бас келолмайди.” (Давлатёр Раҳим, Шихназар Матрасул. “Феруз”, Тошкент, 2011, 24 бет) Шунингдек, Вамбери Хоразм тупроғида ўсадиган мева-чеваларни, полиз маҳсулотларини кўкларга кўтариб ёзади. Бундай таърифу тафсифлар бизни қувонтиради. Чунки, биз ўзимиз Европа мамлакатларини бир кўрсам, дея орзулаймиз-да!\nМен Ўзбекистон Ёзувчилар уюшмаси раиси, Ўзбекистон халқ ёзувчиси устоз Муҳаммад Али ҳузурига кирганимда, китобларимни варақлади-да: “Хоразмий, ҳозирги вақтда ўз элингизда амалга оширилаётган бунёдкорлик амалларидан хабардормисиз? Юртбошимиз мақтаяптилар-ку ахир?! Шу тўғрида публицистик асарлар ёзсангиз бўлмайдими?” деди. Уйимга келиб, Урганч шаҳри манзаралари туширилган фотоларни томоша қилдим-да, юрагим жўшди. “Ўзимизнинг Хоразм-да!” деб ўйлаб, бунёдкорлик ишларига унчалик эътибор қаратмас эканмиз. Булар тўғрисида ёзмоқ лозим экан. Чунки, ҳар бир яратиқнинг ўз тарихи мавжуд.\nМанбаларда қайд этилишича, 1644 йилда Хива тахтига Абулғозий Баҳодирхон чиқади. Айнан шу хон Янги Урганч шаҳрига асос солган. Абулғозихон хасталикка чалингани боис тахтни ўғли Анушахонга топширади. Анушахон Хоразмдаги энг йирик канал – Шовот каналини қаздиради.\n“Ҳазрати Полвон Пир” рисоласи муаллифлари: Икром Раҳимов, Комилжон Худойберганов бу тўғрида шундай деб ёзишган: “Абулғозихон тарихда буюк ислоҳотчи ҳукмдор ва олим сифатида ном қолдирган. У ўз замонасида кўплаб каналлар қаздириб, улар бўйига халқларни кўчириб келган. Хонликдаги майда-майда уруғлар ва қабилаларни бирлаштириб, ер-сув можаросини ҳал қилган. Давлат бошқарувида ислоҳот ўтказиб, 360 ўзбекка лавозим тайинлаган, шулардан 32 кишига ўз ёнида жой берган. 1646 йилда Янги Урганч шаҳрини қурдирган…” (Икром Раҳимов, Комилжон Худойберганов. “Ҳазрати Полвон Пир”, Хива, 1999.) Демак, келаси йилда Урганч шаҳри харитага тушганига уч юз етмиш йил бўлар экан. Анушахоннинг 1689 йилгача подшоҳлик қилганини ҳисобга олсак, Урганч шаҳри ва Шовот каналининг мутаносиблигини таъминлашга қирқ уч йиллик вақт сарф бўлган. Табиийки, Урганчнинг ўша вақтдаги кўринишлари феодал давлат фуқаролари дунёқарашини ўзида акс эттирган. Аммо, шаҳар ва Шовот канали мутаносиблиги бугунги кунгача ўзгармасдан келмоқда.\nУрганч шаҳрининг ҳозирги манзараларини томоша қилар экансиз, худди шу жиҳат эътиборингизни ўзига тортади. Шовот канали қирғоқларидаги иншоотлар, шу жумладан, кўприкларнинг қайта таъмирланиши шаҳар кўркини янада очиб юборгандек гўё. “Ёшлар кўли” манзаралари кўнгилга хуш ёқади. Қайдаки, сув ва майсалар, гулу чечаклар мавж урар экан тирикликнинг, тирикчиликнинг боқийлигига иймон келтирасан киши!\nҲар нарсанинг ўз ҳикмати бор. Хоразм тупроғи сувни кўп талаб этиши ҳам бор гап. Негаки, еримиз – шўрҳоқ ерлар. Кўклам аввали лойқа сувлар ила ер шўри ювилмаса ёзу кузда ҳосил чўғи юқори бўлиши даргумон. Шу ўрҳокликнинг ҳам бошқача жиҳатларини кўрасиз. Дейлик, эртапишар қовун гурвак шўрҳок тупроқда сувга шўнғиган балиқдек бўлади. Кўриниши зомча (ҳандалак) дан салгина йирикроқ гурвакка пичоқ тортиб юборсангиз борми, асал ифори димоғингизга урилиши тайин. Тилло тусидаги мағзи оғизда болдек эрийди; ҳаттоки пўчоғини тановул қилгингиз келади. Июлнинг охирроғида айни ширага минадиган гурвакни Урганч бозорининг ўзида кесганга не етсин?! Оҳ, оҳ!\n“Буюк Беруний” достонида камина шу тўғрида мисралар битганман:\nМахсус идишларда сақланган гурвак,\nОлтиндек товланиб турибди бешак.\n“Марҳабо, аллома!” дейди шоҳ Маъмун,\nГурвакка бир қара, татиб кўр таъмин.\nОғизда эригай ҳалво мисоли,\nКел, сен ила қадаҳ уриштироли!”\nХоразмликлар роҳатланиб, мазза қилиб яшашни ҳазатиб яшаш, дейдилар. Минг йил аввалги тарихга назар ташлайдиган бўлсак ҳазатиш жараёни воқе бўлганлиги ойдинлашади. 1015 – йиллар… Хоразмга ҳали Маҳмуд Ғазнавий панжасини чўзмаган даврлар… Ана шундан сўнг қанчадан-қанча нохушликлар Урганч аҳлини дилини хира торттирмади, дейсиз. Бу кун ўша тарих ортда қолди. Хивага – афсонавор шаҳарга яқин жойга кўчган Урганчнинг олтин даври ибтидо топгани рост! Урганчда афсоналар ҳақиқатга айланмоқда. Бу, шубҳасиз, идрок ва қўл ила бажарилмоқда. Келажак авлод орадан юз, икки юз йиллар ўтгач бу кунги яратиқларга термулар экан, аждодларини мамнун бўлиб, фахрланиб эслаши муқаррар.\nКомил Хоразмий (Комил Машарипович Жуманиёзов) 1957 йилда Хоразм вилояти, Хонқа туманида туғилган. Шеърлари вилоят, республика матбуотида ёритилган. Шоирнинг “Кўнглим сендадир”, “Буюк Беруний” номли китоблари нашр қилинган.


Ўзган яйловида ака-укани калтаклаган Кадиралиевларнинг ўғиллари икки ойга қамалди | ҚИРҒИЗИСТОН ЯНГИЛИКЛАРИ\nЎзган яйловида ака-укани калтаклаган Кадиралиевларнинг ўғиллари икки ойга қамалди\nГумондорлар Жоомарт Санжар ўғли ва Альтинбек Улан ўғли. Коллаж Зарина Маматжанова / Kloop.kg\nЎш вилоятининг Ўзган тумани Қизил-Октябрь қишлоғидаги Жайилма яйловида ака-укаларни калтаклаган Кадиралиевларнинг ўғиллари суднинг қарори билан икки ойга қамоққа олинди. Улар бунгача Ўзган туман касалхонасининг синиқ-жароҳатлар бўлишида ётган эди.\nЎш ВИИБнинг матбуот хизмати билдиришича, гумондорларнинг соғлиғини тиклангани сабаб улар 27 июлда Ўш ШИИБнинг вақтинча сақлаш жойига киритилди.\n«Гумонланувчилардан COVID-19 касаллигига ПЧР-анализ олинди. Таҳлил натижалари чиққандан кейин Ўзган туман судининг қарори асосида Ўш шаҳридаги №5 тергов изоляторига ўтказилади», — деб билдиришди милициядан.\n18 июлга ўтар кечаси Жайилма яйловида Кадиралиевларнинг ўғиллари Чингиз Батировни отда судраб, Батировни эса бошига болта билан чопишган. Шу сабаб улар оғир жароҳат олиб, касалхонага тушган.\nАка-укаларни калтаклашда гумонланиб Жоомарт Санжар ўғли ва Альтинбек Улан ўғли ушланган.\nЖоомарт — ўлдирилган депутат Санжар Кадиралиевнинг ўғли. Альтинбек — унинг укаси Улан Кадиралиевнинг боласи. Бундан ташқари, воқеага Нурмухаммед (Мухаммед) Улан ўғлининг ҳам алоқаси борлиги айтилган. Бироқ у вояга етмагани сабаб қамоққа олинмаган.\nБатировларнинг оиласи Кадиралиевларнинг кланидан жабр кўрганини айтиб, 23 июлда митингга чиқиб, 26 июлда матбуот анжумани ўтказишган. Улар болаларининг бирини бош суяги майдаланиб, «тильдан қолганини» айтишмоқда. Шунингдек, Кадиралиевлар «милицияга пора бериб, жазосиз қолади» деган хавотирда.\nМилиция олдин воқеани «Бебошлик» моддаси билан рўйхатга олиб, икки ҳам ариза берганини маълум қилишган. Базарбек Батировнинг берган аризаси асосида унинг ўғилларига суд-тиббий эскпертиза тайинланган. Унинг натижасида Илгиз Базарбек ўғли ва Чингиз Батиров «оғир тан жароҳати» олгани аниқланган.\n«Бебошлик» моддаси «Соғлиққа оғир зарар келтириш» моддасига квалификацияланиб, тергов амаллари давом этмоқда.\nАввалги мақолаБишкек шаҳар суди Асқаровнинг ўлимини текширишни тўхтатиш бўйича қарорни бекор қилди\nНавбатдаги мақола«Элиза үй буюмлари»нинг икки вакили молиявий пирамида уюштиришда гумонланиб қўлга олинди


ЎзА - Соҳага оид айрим нормалар Сталин даврида қабул қилинган КПССʼнинг қарори билан тартибга солинар эди – вазирлик мутасаддиси\nСоҳага оид айрим нормалар Сталин даврида қабул қилинган КПССʼнинг қарори билан тартибга солинар эди – вазирлик мутасаддиси\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Инновацион ривожланиш вазирлиги томонидан “Илм-фан ва илмий фаолият тўғрисида”ги қонун мазмун-моҳиятига бағишланган тадбир бўлиб ўтди. Унда вазирлик мутасаддилари иштирок этди.\n– Шу кунгача меҳнат қонунчилигида илмий ходимларга меҳнат таътили бериш нормалари қонун ҳужжатларида аниқ белгилаб қўйилмаган эди – дейди Инновацион ривожланиш вазирлиги Фан ва илмий техник тадқиқотларни ривожлантириш бошқармаси бошлиғи Шуҳрат Отажонов. Ҳозир кунга қадар ўзаро келишувлар доирасида бу норма, масалан, фан докторига 48 кун, фан номзодига 36 кун ва илмий ходимга 24 кунлик меҳнат таътили бериларди. Лекин бизнинг ҳужжатларимизда бу нарса белгилаб қўйилмаган эди. Бу Сталин даврида қабул қилинган 1945 йилдаги КПССʼнинг қарори билан, собиқ СССР дан бизгача ўтиб келган қоидалар билан белгилаб қўйилган эди. Ҳозирги “Илм-фан ва илмий фаолият тўғрисида”ги қонун билан барча илмий ходимларга бир хил тарзда 48 кунлик меҳнат таътили берилиши белгилаб қўйилмоқда. Энг асосий жиҳати – эндиликда ёш олимлар хорижий давлатларга стажировкага чиқадиган бўлса уларга бир йил муддатга таътил берилади. Амалдаги қонунчилигимиз бўйича 6 ойгача таътил бериш мумкин эди. Хорижий илмий марказлар эса мутахассисларни, асосан, бир йил муддатгача қабул қилади ва улар шу вақт давомида илмий фаолият билан шуғулланишади. Кўпчилик олимларимиз шунинг ҳисобига чет элга кетиб қолган ҳолатлари кўп эди. Чунки олим 6 ойдан кейин қайтиб келса, кўп ҳолатларда иш жойи сақланмаган бўларди. Таътил муддатининг бир йилга узайтирилиши ёшларимизга, айниқса ёш олимларимизга илғор хорижий тажрибани чуқур ўрганиб Ўзбекистон манфаатлари учун турли соҳаларга жорий қилишга катта имконият беради.\nБундан ташқари Ш.Отажоновнинг таъкидлашича, мазкур қонун билан Ўзбекистонда биринчи маротаба илмий-тадқиқот ишларига давлат буюртмаси механизми жорий этилмоқда. Эндиликда ваколатли давлат органи томонидан иқтисодий-ижтимоий тармоқлардаги илмий ечимини топиши лозим бўлган муаммолар аниқланади ва илмий-тадқиқот ишларига давлат буюртмаси белгиланади.


Ўзбекистон терма жамоаси катта мураббийси бутунжаҳон жанг санъатлари фестивали ҳақида фикр билдирди\n1 сентябрь, 2019, 15:59 493\nЖанубий Кореяда Шарқ яккакурашлари ва жанг санъатлари бўйича мусобақа бошланди.\nАйни дамда, Жанубий Кореяда бутунжаҳон Шарқ яккакурашлари ва жанг санъатлари бўйича мусобақа бўлиб ўтмоқда. Ушбу турнирда Ўзбекистон терма жамоаси ҳам қатнашмоқда. Куни кеча, Кореяда бўлиб турган терма жамоамиз катта мураббийси Анвар Нуралиев мусобақа ҳақида ўз фикрларини билдириб ўтди.\nМусобақа ҳақида фикрларингиз ва қисқача маълумот берсангиз?\n"Жанубий Кореяда 2019 йил 30 августдан 6 сентябргача бўлиб ўтадиган бутунжаҳон Шарқ яккакурашлари ва жанг санъатлари жаҳон фестивалида 40 нафардан иборат делегациямиз иштирок этади.\nХалқаро жанг санъати федерацияси ҳамда Ўзбекистон жанг санъати ассоциацияси мана шу мусобақада иккита жамоа бўлиб иштирок этяпти.\nЖамоаларимиз дастлабки кўргазмаларини бугундан бошлашди. Бу чиқишларимиз келган ҳар бир давлатга ёқди. Мусобақада умумий 52 та давлат иштирок этмоқда ва куни кеча, 30 август куни "Чунгжу" ўйингоҳида мусобақанинг очилиш маросими бўлиб ўтди. Бу жуда катта тарзда ташкил этилди ва ҳар бир давлат параддан ўтишди ва Ўзбекистон ҳам мана шу парадда иштирок этиб, бутунжаҳон Шарқ яккакурашлари раҳбарлари мусобақанинг очилиш маросимида иштирок этиб, турнирни очиб беришди."\nСиз мусобақада 52 та давлат қатнашмоқда деб таъкидладингиз. Ўзбекистоннинг имкониятлари қандай? Нечанчи ўринни эгаллаймиз деб ўйлайсиз?\n"Ўзбекистон 2017 йили 1-ўрин, 2018 йили 2-ўринни эгаллаган. Аввалгиларига нисбатан, ҳозирда мусобақага рақибларимиз жиддий тарзда тайёргарлик кўришган. Шу қаторда биз ҳам мусобақага мос келган ҳолатда, кучли тайёрланганмиз. Болаларимизнинг кайфиятлари яхши. Тайёргарлигимиз жуда ҳам зўр. Биз ишонамиз, болаларимиз байроғимизни юқорига кўтариб, 2017 йил қўлга киритилган натижани такрорлашади."\nҲозирги таркиб ёшлардан иборатми ёки тажрибали спортчиларданми?\n"Бизда иккита жамоа бор. Биттаси ёшлар ва яна биттаси тажрибалилар. Умуман иккала таркибимизда ҳам тажриба етарли. Жамоаларимизга фаҳрлий биринчи ўринни эгаллашларига ишонамиз."\nТерма жамоамизда сиздан бошқа мураббий ҳам борми ва делегациянинг раҳбари ким? У инсон ҳам ташриф буюрганми?\n"Делегациямизда Тошкент вилояти, Тошкент шаҳри, Фарғона вилояти ва Сурхондарё вилояти мураббийлари ва бош раҳбарлари ушбу мусобақада қатнашишмоқда. Делегациямиз раҳбари ва устозимиз Пўлат Акрамович бошчилигида мусобақада иштирок этмоқдамиз."